ҚОСТАНАЙ МЕМЛЕКЕТТІК ПЕДАГОГИКАЛЫҚ ИНСТИТУТЫ

**Айдыналиева Н.А., Мукалиева Б.Х.**

**Жоғары оқу орнында студенттердің бойында эстетикалық талғам сезімін дамыту**

ҚОСТАНАЙ 2016

**ӘОЖ 17 (075.8)**

**КБЖ 87.8 я73**

**А 31**

**Пікір жазғандар:**

Г.С. Беркенова - А.Байтұрсынов атындағы ҚМУ, п.ғ.к.

Б.М. Өтегенова - ҚМПИ педагогика кафедрасының меңгерушісі, п.ғ.к., доцент

**Айдыналиева Н.А., Мукалиева Б.Х.**

А 31 Жоғары оқу орнында студенттердің бойында эстетикалық талғам сезімін дамыту: студенттерге арналған оқу құрал / Н.А. Айдыналиева, Б.Х. Мукалиева. – Қостанай: ҚМПИ, 2016. - 41 бет.

ISBN 978-601-783932-1

 Жоғары оқу орнындағы студенттердің бойында эстетикалық талғам сезімін дамыту үшін олардың тәлім-тәрбиемен ұштасуын қарастыру қажет. Сондықтан да болашақ мұғалімдер үшін эстетикалық тәрбие маңызды болып келеді.Құрастырушылардың «Жоғары оқу орнында студенттердің бойында эстетикалық талғам сезімін дамыту» атты оқу құралы болашақ мұғалімдерге арналады. Оқу құралының құрылымында студент жастардың бойында эстетикалық талғам сезімін дамытатын тәрбиенің бірнеше бағыттары көрсетілген. Эстетикалық тәрбиенің адамгершілік, ақыл-ой, еңбек және дене тәрбиесімен байланысы сипатталған.

ӘОЖ 17 (075.8)

 КБЖ 87.8 я73

ISBN 978-601-783932-1

© ҚМПИ 2016

**МАЗМҰНЫ**

КІРІСПЕ....................................................................................................................4

ТАҚЫРЫП 1. Студенттердің бойында эстетикалық талғам сезімін дамытудың халықтық дәстүрлері.........................................................................10

ТАҚЫРЫП 2. Студенттердің эстетикалық тәрбиені қабылдау үдерісі...........17

ТАҚЫРЫП 3. Жоғары оқу орнындағы эстетикалық тәрбие жүйесі................23

ТАҚЫРЫП 4. Эстетикалық тәрбие берудегі көркем мәдениеттің рөлі..........27

ТАҚЫРЫП 5. Жоғары оқу орнында эстетикалық тәрбие бойынша тәрбиелік іс-шаралар ұйымдастыру ....................................................................................34

ҚОРЫТЫНДЫ.......................................................................................................38

ӘДЕИЕТТЕР..........................................................................................................40

ҚОСЫМША...........................................................................................................41

**КІРІСПЕ**

Эстетикалық талғам сезім-болмыстағы шындықтың сұлулығын, әдемілігін, әсемдігін қабылдауын туатын көңіл күйі. Табиғат көріністерінен, әуезді әуендерден, әсерлі оқиғалардан, өнер туындыларынан пайда болады. Адамның эстетикалық талғам сезімі өз ортасына, тарихи әлеуметтік жағдайларға байланысты өзгеріп отырады. Эстетикалық сезімі жетілген адам табиғат сұлулығын қабылдап сүйсінеді. Адамның қоғамға, дүниеге көзқарасы эстетикалық сезімімен астарласып жатады. Эстетикалық сезім – эстетикалық тәрбиенің басты буыны. Эстетика-өмірді сезім арқылы біліп танудың негізгі жолы. Сонымен эстетикалық тәрбие табиғаттағы, өнердегі, еңбектегі, өмірдегі, отбасындағы, сабаққа дайындалу, сабақта, оқу барысындағы ең жақсыны қабылдау, ләззат алу барысында қалыптасады.

Эстетикалық талғам-әр түрлі эстетикалық қасиеттерді көңіл күй сезімімен бағалау, ең алдымен, сұлулықты, әсемдікті ұсқынсыздықтан ажырата білу жөнінде қоғамда практика қалыптастыратын адам қабілеті. Өнер шығармалары бағаланатын эстетикалық талғам деп көркемдік талғамды айтады.

Эстетикалық талғам шын мәніндегі сұлулықтан ләззат алу қабілетін, еңбекте, тұрмыста, мінез-құлықта, өнерде әсемдікті қабылдап, жасау қажеттілігін білдіреді.Керісінше, нашар эстетикалық талғам адамның шындыққа эстетикалық көзқарасын бұрмалайды, оны нағыз сұлулыққа балайды, ал кейде адамның сұрықсыз нәрселерден ләззат алуына апарып соғады.

Әсемдік, асқақтық ұғымдары адам өмірінің эстетикалық қажеттілігін сипаттайды;

 адами рухани байлықтар-мұрат, дін, этика, эстетика, өнер және мейірім, ақиқат, сұлулық, ғылым және адам ұғымдары бірлікте қарастырылады;

өнер әлемі рухтың кереметтігін көрсетіп, аз уақыт болса да оны нақтылы болмыстан жоғарылатып, жан-дүниемізді ластан тазартады;

 өнерде ешқандай өзімшілдік сезім, пайдақорлық ойлар, мүдделер болмау керек, оның негізгі мақсаты адамды өзімшілдіктен шығатын зардаптан құтқарып, тыныштыққа бөлеу;

 білім мен өнерді меңгерген адамда іскерлік пен белсенділік, одан соң парасаттылық пайда болады, адам біртіндеп логикалық ойлауға машықтанады;

Эстетикалық талғамның жетілуі оның өмір мен өнердің эстетикалық игіліктерді қаншалықты терең және жан-жақты танып-білуімен сипатталады. Дамыған эстетикалық талғам қалыптастыру эстетикалық тәрбиенің аса маңызды міндеттерінің бірі

 Білімді адам сұлулықты бағалай біледі, түсінеді. Айналадағы дүниеге сезімталдық, эстетикалық қабылдау қырағылығы, ықыластылық, қамқорлық эстетикалық дамуының негізгі болады. Эстетикалық ұғымды, байымдауды, баға беруді қалыптастыру - эстетикалық тәрбиенің тағы да бір міндеті. Әдемілікті сүю оған түсіну үшін негізінен көмектесетін білім. Сондықтан бейнелеу өнері саласындағы ырғақ, үндестік, музыка мен әндегі дыбыстарды және өнер әдістері туралы білімді игеруі қажет. Осыған байланысты ол эстетикалық мәдениетті түсінуге тырысады, байымдай және бағалай біледі. Көркемдікке және сұлулыққа баға беру үшін эстетикалық танымның маңызы өте зор. Эстетикалық таным-бұл өмірдегі, еңбектегі және табиғаттағы сыртқы әдемілк пен нағыз сұлулықтың арасын ажырата білу, өнер шығармаларына жоғарғы талап қою. Эстетикалық танымның дамуына көбінесе өнер үлгілерін қабылдаумен, не тегінде шығармашылықпен байланысты іс-әрекеті мүмкіндік береді. Қазіргі жағдайда біздің қоғамдық өміріміздегі қажетті мәселелердің бірі – студенттің эстетикалық белсенділігін тәрбиелеу. Ол әдемілікті сезіп және оның заңдарын түсініп қана қоймай, осы заңдар бойынша өзін коршаған айналаға өзгеріс жасауы қажет. Адам белсенді түрде өмірдегі әдемілікке, көркемдікке өз үлесін қосып, оны көріксіздіктен, ұсқынсыздықтан қорғауы қажет.

 Әрбір адамның шығармашылық қабілетінің қанат жаюы оның еңбек саласының артуына әсер етеді, мәдениетін дамытады. Сөйтіп адамның жалпы мәдениетінің маңызды бөлігі-өміріміздің барлық саласына ықпал тигізетін эстетикалық мәдениет болып есептеледі. Эстетикалық тәрбие – жан-жақты тәрбиенің бүкіл жүйесінің табиғи бір бөлігі. Эстетикалық тәрбие – болмыстағы және өнердегі сұлулық пен әсемдікті дұрыс қабылдауға және эстетикалық түсінікті сезім мен талғамы тәрбиелейді. Өнерде және өмірде сұлулықты жасау, оған қатысу қабілетін, қажетсінуін қалыптастырады

Болашақ маманға кәсіби білім беру арқылы рухани-эстетикалық дамуындағы рөлін терең зерттеуді қажет етеді. Сондай қажеттіліктердің бірі- қазақ қолданбалы өнеріндегі кеңістік пен уақыт ұғымдары негізінде эстетикалық тәрбие беру мүмкіндіктерін болашақ маманның игеруі.

 Ұрпақтан-ұрпаққа дәстүрлі жалғасын тапқан бабалар мұрасы тек шеберлік пен іскерлікті игеру ғана емес, адамзаттың әлемді рухани-эстетикалық тануының "заттанған" көрінісі. Халықтық рухани бәйтерегі-қазақ қолданбалы өнеріндегі кеңістік пен уақыт ұғымдарында эстетикалық тәлім-тәрбие жатқанына көз жеткіземіз. Біріншіден, қазақ қолданбалы өнерінің ішкі тылсым сыры ұғылады (қабылданады). Екіншіден, уақыт арқылы өткенді зерделеп, бүгінгіні анықтап, болашақты бағдарлайды. Үшіншіден, кеңістік көріністері бүгінгі ұрпаққа «ата жұрт», «атамекен», «елім-жерім», «туған өлке» ұғымдарын қалыптастырады. Сондай-ақ жеке тұлғаның дүние, өмір, қоғам, тіл мәдениеті жөніндегі түсініктері ұлғаяды, ақыл-ойы, танымдық қабілеті, эстетикалық сана-сезімі, түйсіктері, адамгершілік қасиеттері, туған еліне, жеріне, табиғатқа, халық өнеріне аялы көзқарастары қалыптасады.

 Халқымыздың кемеңгер ойшылдары (Қорқыт ата, Әл-Фараби, Ахмет Иассауи, Ж.Баласағұни, т.б.), қазақ ағартушылары, қоғам қайраткерлері (М.Жұмабаев, М.Дулатов, ЬІ.Алтынсарин, А.Құнанбаев, т.б.), шетел психолог-педагогтері (Н.Крупская, А.Луначарский, П.Блонский, Д.Лихачев, С.Шацкий, Л.Выготский, С.Рубинштейн, А.Бакушинский, т.б.) еңбектерінде табиғат, қоршаған орта, өмірдегі және өнердегі сұлулықты түсініп, қабылдау болашақ ұрпақтың жан-жақты дамуының басты құралы екендігі қарастырылған.

 Бүгінгі таңда педагог ғалымдардың қазақ қолданбалы өнері және эстетикалық тәрбие теориясы мен тәжірибесінің зерттеліп отырған кезеңдегі жәй-күйін, өзіне тән ерекшеліктері ғалымдар: А.Жүнісбаева, Б.Әлмұхамбетов, Ә.Қамақов, Ж.Балкенов, Е.Асылханов, Қ.Ералин, Қ.Ижанов, Ү.Ибрагимов, З.Ахметова, Қ.Болатбаев, С.Ұзақбаева еңбектерінде арнайы зерттелген.

 Ғалымдар еңбектерінің негізгі идеяларына сүйене отырып, қазақ қолданбалы өнеріндегі кеңістік пен уақыт ұғымдарының эстетикалық тәрбиедегі көрінісіне, соның негізінде эстетикалық тәрбие беру мүмкіндіктеріне мазмұнды сипаттама беруге болады. Эстетикалық тәрбие беру мүмкіндіктері адамның эстетикалық көзқарас, сезім, таным, қабылдау, баға беру, белсенділік қасиеттерінің жиынтығын құрайды.

 Эстетикалық тәрбиелеуде ерекше рөлді өнерге береді. Өнерге тән ерекшелігі – шынайы өмірді көркемдік образдар арқылы бейнелеу, ол адамның санасы мен сезіміне әсер етіп, ондағы өмір ағысы мен құбылыстарына деген белгілі бір қатынасты тәрбиелейді, шынайы өмірді теренірек және толығырақ тануға көмектеседі. Өнер арқылы бақылаған құбылыстарды жалпылау іскерліктері тәрбиеленеді.Өнер еңбектері өздерінің идеялық мазмұны мен көркемдік түрі бойынша көркемдік көзқарасты қалыптастырады, әсемділік пен сұлулықты тек өнерде ғана емес, сонымен қоса шынайы өмірден де, табиғаттанда, тұрмыстық өмірден де танып, салыстырып қалыптастырады. Әр өнер еңбектерінде көркемдік образдар арқылы бізге әсер ететін терең мазмұнды көруге болады.

Эстетикалық талғамы биік, сезімтал адам еңбектегі әдемілікті, табиғаттағы сұлулықты, өнердегі әсемдікті танып, оны сүйе, қастерлей білетін болады. Ол туралы В.Белинский былай деп жазған:

«Әсемдікті сезіну-адамгершілік қасиеттің шарты. Тек осы сезім төңірегінде ғана ақыл-парасат болуы мүмкін ..., тек осы сезіммен ғана азамат өзінің жеке басының мүдделерін де, өзінің жеке көзкарасын да Отан үшін құрбан ете алады, тек осы сезіммен ғана адам өмірде ерлік істей алады, эстетикалық сезім — жақсылықтың негізі, адамгершіліктің негізі». Яғни, эстетикалық көзқарасты тәрбиелеу-ұлттық өнерге мұқият зейін салуды талап етумен қатар балалардың ақыл-ойын, дүниетанымын дамытады.

 Эстетикалық сезім-адамның еқбек үстінде тарихи қалыптасып дамыған рухани қасиеттерінің бірі. Ұлы ақын М.Жұмабаев «Жаратылыстың искусствоның сұлу заттары адам жанында сұлулық сезімдерін оятады. Үлбіреген гүл, ...сұлу ай, жұлдызды түн, міне осылар сықылды жаратылыстың сұлу заттары, көріністері ... адам жанына бір ләззат, бір сұлулық толқынын оятып туғызбай қоймайды. ... Сұлулық сезімдері адамның дұрыс, сау ләззат ізденуіне, сұлу нәрсені сүюіне, көріксіз нәрседен жиренуіне, жақсылыққа ұмтылып, жамандықтан тиылуына көп көмек көрсетеді. Сондықтан баланың сұлулық сезімдері жақсы тәрбие қылуына тиісті...»деп, адамдардың өмірдегі, өнердегі сұлулық пен ұсқынсыздықты дұрыс қабылдауы, түсінуі мен сезінуі эстетикалық тәрбиенің басты міндеті екендігін ескертеді. Демек, қазақ қолданбалы өнеріндегі кеңістік пен уақыт ұғымдары негізінде эстетикалық тәрбие беру табиғаттағы, өнердегі, еңбектегі ең жақсыны қабылдау, одан ләззат алу, дүниедегі әдемілік атаулыны бағалауға және өнер шығармаларын тануға, қастерлеуге баулиды, оған керісінше ұсқынсыздыққа жағымсыз көзқарасты қалыптастырады.

 Эстетикалық тәрбие беруде көзқарас пен таным ынтымақтыққа, бірлікке, еркіндікке, адалдыққа, шыншылдыққа, патриоттылыққа, мейірімділікке, кішіпейілділікке тәрбиелейді. Эстетикалық сезім мен қабылдауда қазақ қолданбалы өнеріндегі кеңістік пен уақыт ұғымдарының мазмұндық ерекшеліктері туған ел, туған жер, атамекен, атақоныс, жер-су, мәңгілік пен бүгінгілік, тағдыр, т.б. ұғымдарды қалыптастыратынын ұғып-түсінеді. Эстетикалық баға беру мен пайымдау қолданбалы өнерінің тарихи даму ерекшеліктерінен білімін меңгертуде жас жеткіншектердің ақыл-ойын, рухани дүниетанымын, бабалар мұрасына деген қызығуын арттырады. Эстетикалық белсенділік өздігінен ізденуге жол ашады, қолданбалы өнері бұйымдарын жасай білуге, олар қоршаған орта табиғат құбылыстарын абстрактілі бейнелей білуге, бабалар мұрасын ұрпақтар мұратына айналдыруға өз үлесін қосуға талпындырады.

Эстетикалық (әсем) істер-арнайы бағыттағы тәрбие жұмыстарының жалпы атауы, мақсаты-өмірге эстетикалық қатынас баулу: еңбекке, қоғамдық іске, табиғатка, өнерге, өз қылығына деген қатынасты таныту. Эстетикалық тәрбиенің басты міндеті-эстетикалық түсінік, баға, талқы, қажеттік, тандау және қабілет дамыту.

Эстетикалық тәрбие тұлғада әсемдік сезімін дамытады. Адам әсемдікті сезінуден, өз өмірін сұлулық заңымен құруға ұмтылады. Эстетикалық тәрбие адамгершілік, ақыл-ой, еңбек және дене тәрбиесімен тығыз байланысты. Табиғатқа, әдебиетке, театрға, музыкаға, поэзияға, көркем сурет және т.б. өнерге деген сүйіспеншілік адамның жан-жақты саналы дамуына әсер етеді. Адамгершілік қалыптасуда эстетикалық тәрбиенің маңызы зор. Әсемдік рахаты әр адамды жақсылыққа, ұжымшылдыққа, адал еңбекке жетелейді. Дене тәрбиесі сұлулықтың көп элементтеріне арқау: дене дамуының үйлесімі, жүріс-тұрысы, адам мінезі, ойлау мәнері т.б.

Әсемдік тәрбиесіне байланысты эстетика теориясы білімдерін меңгеруі тиіс. «Эстетика» термині гректің «эстезис»-сезімталдық деген сөзінен шыққан. Бұл сөзді алғаш рет неміс өнертану ғалымы Баумгартен ғылыми атау ретінде енгізді. 1750 ж. оның «Эстетика» деген еңбегі жарық көрді. Сол кезден бастап эстетика ғылым саласына айналды. Ал эстетика ұғымының өзі ертеректе туған. Оның бастауы ежелгі заманға кетеді. Өркениет өрісіңде адам өзін қоршаған ортада сұлулық іздеп, сезінуге үйренеді. Бұл қабілет эстетикалық сезім деп атауын алды. Ол еңбек процесіне орай дамиды және кемелденеді. Адам табиғатты жаңалау, өзгерту арқылы өз табиғатын, әлеуметтік қарым-қатынасын қалыптастырып отырады. Эстетика категориясының ең негізгісі-әдемілік, әсемдік категориясы. Әсемдік-бұл өмірдің өзі, бұл табиғат және адам қарым-қатынасы мен оның еңбегінің жері.

Тәрбие процесінде эстетикалық білім дамыту шаралары-бұл сайыс, викторина, мерекелер, үйірмелер, шығармашылық топтар т.б. оларда қысқаша мәлімет алып қана қоймай эстетика ғылымын толықтай түсінуге бастау алады. Эстетика сабақтары студенттерге эстетикалық таным заңдары мен зандылықтарынан, өнердің жалпы принциптерінен ақпараттар береді.

Тәрбиенің ұйымдастырғанда эстетикалық қабылдаудың психикалық заңдылықтарын ескеру керек жас ерекшеліктеріне қарай, эстетикалық форма мен мағына жағдайларының қиын да күрделі сәттерін пайымдауға бағыттап барған жөн.

 Эстетикалық қабылдаудың маңызды тұсы-шындықты бейнелеумен бірге жүретін адамның көңіл шарпулары. Жоғары көркем өнер шығармаларын қабылдай отырып, студент қуаныш пен тебіреніс, қорқу мен үміт сезінеді. Бұл сезімдер студенттерді әсемдік заңымен өмір сүруге бағыттайды.

 Эстетикалық тәрбиенің көп түрлі құралдары көркемдік жұмыстарда көрінеді. Тәрбиенің эстетикалық бағыттағы құралдары сан-алуан: табиғат, еңбек, адам қатынасы, өнер және т.б. тәрбиелеу көздері-қоршаған орта, оқу-үйрету еңбегі, өнер әлемі, музыка, суреткер шығармасы т.б.

 Қазіргі педагогика тәрбие әртүрлі бағытта ұйымдастыру және өткізуде үлкен тәжірибе жинады. Олардың ішінде: конкурстар, викторина, мектеп мекемелері, үйірмелер, шығармашылық топтар, ұжымдық жаңа жұмыс формасы–«ұшқын» концерті, қуыршақ театры, әдеби-шығарма конкурсы, ұнамды сабақ эстафетасы, гигиеналық мәдениет, тазалық аса тәртіпті тек оқу орындарында емес, сол аймақта сақтау қажеттігі мен байланыстыру-бұл эстетика бағытының жұмысы.

 Баланың сана-сезімінің қалыптасуындағы негізгі құралдың бірі-өнер. Өнерге түрлі ұлттық бұйымдар, әсем заттар, ән-күй, сымбатты киімдер, т.б. жатады.

 Қазақтың белгілі ғалымдарының бірі С. Ұзақбаева өзінің 1995 жылы жарық көрген «Тамыры терең тәрбие» деген еңбегінде бүгінгі эстетикалық тәрбиеге терең үңілген. Онда эстетикалық тәрбиенің маңызы және міндеттерімен қатар эстетикалық тәрбие берудегі ұлттық өнердің рөлін баса көрсеткен. Әсіресе ұлттық өнердің қасиетін бойына қалыптастырғанымыз жөн. Себебі ұлттық белгі осы ұлттық эстетика арқылы айқындалады.

 С.Ұзақбаева айтқандай халықтың ауызекі поэтикалық шығармаларының, музыкалық шығармадағы, сәндік-қолданбалы өнердің эстетикалық көріністерін, т.б. сабақтарда, сабақтан тыс іс-шара, кештерде қолдансаң, эстетикалық тәрбиені өз дәрежесінде беріп жүрміз деп айта аламыз.

Эстетикалық тәрбие де тәрбиенің басқа салаларындай оқу, білім, тәрбиенің басқа түрлерімен тығыз байланыста, біртұтастықта қаралады. Эстетикалық тәрбие-болмыстағы және өнердегі сұлулық пен әсемдікті дұрыс қабылдау және эстетикалық түсінікті, сезім мен талғамды тәрбиелейтін, өнерде және өмірде сұлулықты жасау, оған қатысу қабілетін қажетсінуін қалыптастыратын жалпы тәрбиелер саласының құрамдас бөлігі.

 «Эстетикалық ләззат-табиғат, қоғам өмірі және өнер сұлулығын қабылдау нәтижесінде немесе іс-әрекет үстінде адамның рухани дүниесінің тебіреніп, жан рахатына батуы. Эстетикалық ләззат алу үшін әрбір адам сұлулықты ажырата білуі шарт, соларды көруге, естуге құштар болып оны өз қолынан жасауға тырысуы қажет. Мұндай қабілет еңбек пен қоғамдық қайраткерлікке, әдемілікке талпыну салдарынан қалыптасады. Эстетикалық ләззат алу өмірлік жағдайға сәйкес іске асады, адамның жан-жақты үйлесімді дамуына байланысты. Арнайы эстетикалық ләззат тудыратын құбылысқа өнер жатады».

**ТАҚЫРЫП 1. Студенттердің бойында эстетикалық талғам сезімін дамытудың халықтық дәстүрлері**

 Эстетикалық тәрбие адамды дүниедегі әдемілік атаулыны бағалай білуге үйретеді, өнер шығармаларын тануға, қастерлеуге баулиды, жақсы мен жаманды ажырата білуді қалыптастырып ұсқынсыз, жағымсыз нәрсені танытады.

 Эстетикалық тәрбиенің методологиялық негізі-диалектикалық-материалистік көзқарас. Ол өмір мен өнердегі эстетиканың мәнін ашады, адамның ортаны эстетикалық тұрғыда меңгеруіне қажетті деген негізгі принциптерін зерттейді, көркем шығармашылық заңдарын тексереді.

 Эстетика тек заттардың өзіне және шындық құбылыстарына тән, ол біздің түсінігімізге де, қоршаған ортаға деген қатынасымызға да байланысты емес. Ортаны эстетикалық тұрғыда меңгерудің субъективті жағы болып эстетикалық сезім, талғам, баға, әсерленушілік ой-сана, армандар, осылардың жиынтығы ретінде сана алға шығады. Ол эстетикалық мұратқа жетелейді.

 «Эстетикалық мұрат (идеал)-эстетикалық кемелдіктің (өмірдегі, өнердегі) биік деңгейі туралы және оған жету жолы туралы нақты сезімді түсінік. Эстетикалық мұратты жүзеге асыру үшін алдын ала қажет нәрсе - өмірдің барлық саласында қоғамдағы адамның ерікті болуы. Адамның айнала дүниеге эмоциялық нақты сезімдік қатынасымен тығыз байланысты болғандықтан, эстетикалық мұрат сезім формасына бөленеді».

 «Эстетикалық сезім-объективтік шындықты бейнелегенде оның сұлулығын, әдемілігін, сәнділігін қабылдауда туатын көңіл күйі. Эстетикалық сезім табиғаттың көрінісін, күнделікті өмірдегі оқиғаларды, өнердің алуан салаларын адам өзі бейнелегенде пайда болады. Адамның эстетикалық сезімі өз ортасына, тарихи жағдайға байланысты өзгереді. Эстетикалық сезімі жетілген адам еңбектің алуан саласындағы нәзіктік пен әдемілікті, айналадағы табиғат сұлулығын қабылдап сүйсінеді, оны қабылдаудан ләззат алады».

Эстетикалық тәрбиенің өзіне тән міндеттері бар:

а) Эстетикалық сезімді, эстетикалық қабылдауды тәрбиелеу. Әдемілікті сезу, көру әр адамда әр түрлі. Сондықтан студенттерді әдемілікті сезу үшін бейнелеу өнері, ән-музыкадан білімге үйрету. Білім арқылы студент сұлулықты бағалап, әдемілікті түсінеді.

б) Эстетикалық ұғымды, пайымдауды, баға беруді қалыптастыру. Бұл жерде де білім керек. Бейнелеу өнері саласындағы ырғақ, үндестік, музыка мен әндегі дыбыстарды және өнер әдістері туралы білімді терең игеруі қажет.

в) Эстетикалық танымды қалыптастыру. Эстетикалық таным арқылы эстетикаға баға бере алады. Эстетикалық таным-бұл өмірдегі, еңбектегі және табиғаттағы сыртқы әдемілік пен нағыз сұлулықтың арасын ажырата білу, өнер шығармаларына жоғары талап қою. Эстетикалық танымның дамуына көбінесе өнер үлгілерін қабылдаумен, шығармашылықпен байланысты іс-әрекет мүмкіндік береді. Эстетикалық тәрбиенің арқасында саналы, болашақ Қазақстан Республикасының эстетикалық талғамға толы азаматының ең басты қадамы осы кіші мектеп жасында қалыптасады. Тәрбие қоғамдық құбылыс, онсыз ешбір қоғамның өмірі ілгері дамуы мүмкін емес, сондықтан «тәрбиені жалпы және мәңгілік категория»,-деп дәлелдеген. Тәрбие қоғамның пайда болуымен бірге пайда болды, онсыз қоғам жоқ, ол өмір сүруін тоқтатады, ілгері дамымайды.

«Көркем-шығармашылық» «эстетикамен» де байланысты. Адамдардың эстетикалық сезімдері олардың өмірінде зор рөл атқарады. Әсемдікті көре, түсіне, жасай білу адамның рухани өмірін байытады, қызғылықты етеді, оған ең жоғары рухани ләззаттануға мүмкіндік береді. Біз әр адамның адамгершілікті тұлғалық мәнін жан-жақты дамытуға ұмтыламыз, сондықтан әр баланың сезім нәзіктігін, көркемдікті, әсем нәрсені сүйетіндей етіп дамытуымыз керек. Адамның әсемдікті, жексұрындықты, сәулеттілікті және ұждансыздықты, қуаныш пен қайғыны түсінуіне байланысты, оның саналы тәртібі мен мінез-құлқы айқындалады. Осыдан келіп адамның әсемдікке шынайы көзқарасы мен мұраттары болуы керек екендігі шығады.

И. Павлов «Шығармашыл адам-мақсатқа ұмтылған, бір мақсаттан соң екінші мақсат қойып отырған адамның арқасында өмірі қызық әрі күшті болады. Өзінің өмірдегі мақсатына ұмтылудың арқасында өмірі жаңарып, мақсат рефлексі қалыптасады.Бейнелеу іс-әрекеті бағытындағы шаралардың мақсаттарының бірі де осы балалардың бойындағы көркемдік талғамдары мен әсемдік атаулыға талғампаздықтарын қалыптастыру. Өзін қоршаған ортаны эстетикалық тұрғыда қабылдай отырып, бала көркем-шығармашылық іс-әрекетіне де ықыластана түсері сөзсіз. Баланың көркем-шығармашылық қабілеттерін дамытудың жолдарын, құралдарын анықтау психология мен педагогика ғылымдарында өте ертеден зерттеліп келеді. Көркем-шығармашылық әлемдік мәдениеттің барлық дәуіріндегі ойшылдардың назарында болғандығын «шығармашылдық теориясын» жасауға деген көптеген ізденістердің болғандығын байқауға болады.

Кемелденген тұлға тәрбиелеу ісі ең алдымен оған қажетті алғы шарттар мен жан-жақты тәрбиелеу құралдарына тікелей байланысты. Осындай парасаттылыққа, ізгілікке және әсем талғамға тәрбиелеу құралдарының бірі шығармашылық болып табылады. Әр педагогтың алдындағы сәулелі мұраты- балаға білім беріп қана қоймай әр баланың «менің» ашу, сол «менді» көркем- шығармашылыққа жеткізіп, баланың өзіне деген сенімін туғызу. Олардың өзінен көркем-шығармашылық қасиет, қабілетті іздете білу, өмірден өз орнын тапқыза білу қаншалықты қиын екені түсінікті.

Өнердің-жас ұрпақтың қалыптасуына әсері ұшан-теңіз.Көркем-шығармашылық-ойлау қабілетінің ең жоғарғы түрі, тұлғаның өмір шындығында өзін-өзі тануға ұмтылуы. Адам дұрыс ой түйіп, өздігінен сапалы, дәлелді шешімдер қабылдай білуге үйренуі қажет.Адамның жеке басының даралығы өз қабілеттілігін неғұрлым толық жүзеге асыруға мүмкіндік беретін көркем-шығармашылықта көрінеді. Алайда егер барлық балалар үшін жақсы жағдайлар жасалса, онда олардың әрқайсысы әлі көркем-шығармашылықты ойдағыдай игереді. Қазіргі кезде көркем-шығармашылықты жақсы дамыту үшін төмендегідей міндеттер жүктелуде:

әсемдікті қабылдауын, эстетикалық сезімін, елес-қиялын жүйелі дамыту. Өнердің барлық түрлері, табиғат пен тұрмыс бұған көмектеседі, ал тікелей эмоциялық ықыластылық, қуаныш, толқу, таңдану, қызығу тудырады.

тұрмысқа, табиғатқа, қоғамдық қарым-қатынасқа әсемдік элементтерін ендіру қажеттілігі мен әдетін баули отырып, оларды өнер саласындағы іс-әрекетке тарту.

көркем-шығармашылық талғамының негізін және өнер туындылары мен өмір құбылыстарын өздігінен бағалай білу қабілетін қалыптастыру.

көркем-шығармашылық қабілеттерін дамыту. Олардың өнермен байланысты іс-әрекеттері әрқашанда қуанышты талпыныспен, шығармашылық қиялмен, ынтамен қамтылуы тиіс. Эстетикалық жағынан неғұрлым дамыған болса, оның көркем-шығармашылық іскерлігі де дағдылары да соғұрлым берік, кеңірек болады.

Қазіргі ғылым жетістіктері шығармашылық барлық адамдарда болуға тиісті сапа және де қабілеттің мұндай дәрежесіне белгілі бір шарттар орындалған жағдайда, кез-келген адамның бойында шығармашылықтың болатындығы жайында көп айтылды. Өкінішке орай бұл түсінік әлі барлық адам санасында берік қалыптасқан жоқ. Сондықтан оқытушылар, ата-аналар, тәжірибелер алдында шығармашылығының бастауын, қайнар көзін ашып, оның тұлғалық тұғырғы көтерілуіне жағдай жасау міндеті тұр.

 «Көркемдікке тәрбиелеу бұл-өнерді сезіну, түсіну, бағалау, сүю және онымен ләззаттану қабілеттерін қалыптастыру процессі. Көркем тәрбие көркем-шығармашылық қызметке ынталандырудан көркем-шығармашылық қызметке, эстетикалық, сонымен қатар көркем құндылықтарды сомдауға дейін міндеттейтін қажеттілік». Олай болса, шығармашыл тұлғаны қалыптастыруда бейнелеу өнері әрекетінің маңызы өте көп, балалардың ең сүйікті әрекеттері сурет салу, мүсіндеу, жапсыру әрекеттерінде заттар мен құбылыстар туралы түсінігі қалыптасып, көркемдеп бейнелеуге және өзінің сол затқа қатынасын жаңа оймен бере білуге дағдыланады. Көркемдік шығармашылық әрекет баланы көңілсіз, мұңды жағдайдан шығарып, жүйкеге түскен салмақты түсіріп, эмоциональды жақсы көңіл-күй туғызады.

 Атап айтсақ, шығармашылық өзін қоршаған ортаны танып - білуіне ұшқыр қиялы мен нәзік сезімдерінің дамуына, ғибрат пен саналылыққа, биік адамгершілік сезімдерге, яғни рухани жағынан дамып, жан-жақты жетілуіне ықпал ете алады. Өнерге жаны құштар, өз ісінің білгірі, терең ойлы жүрегін ұға алатын тәрбиеші өз кезегіндегі бала тәрбиесінде өнердің маңызын жете түсініп, өз мамандығын шығармашылық еңбекпен ұштастырары сөзсіз. Түрлі өнер саласы бойынша хабардар болып, жалпы көркемдік бағыттағы тәрбие туралы мәліметтер жинақтауы беделін арттыра түседі.

 Жоғары оқу орнындағы эстетикалық тәрбие жөніндегі жұмыс тәрбие процессінің барлық жақтарымен тығыз байланысты, ұйымдастыру формалары тым сан алуан және оның нәтижелері іс-әрекеттің әр алуан түрінде көрініс табады. Айналадағыларға деген эстетикалық көзқарасты тәрбиелеу студенттің жеке басының көптеген қасиеттері қалыптасуына көмектеседі. Бұл-жас кезеңдерін айқын ажырату қиын соғатын күрделі де ұзақ процесс. Эстетикалық тәрбие жөніндегі жұмысты дұрыс ұйымдастыру үшін оның әр түрлі тәрбиесінің жалпы міндеттеріне сәйкес үлгі тұтарлықтай мазмұнын белгілеу,нақтылы талаптарын анықтау жөн. Бұл эстетикалық тәрбие құралдары мен әдістерін іріктеуде кездейсоқтыққа, жүйесіздікке, біржақтылыққа ұшырамауға мүмкіндік береді, практик-педагогтарға жұмысты жоспарлауға,материалды белгілі бір ізге қоюға, оның түп мақсатын көруге көмектеседі.

 «Өнер көзі-халықта» атты бөлімінде, осы әсемдікке, көркемдікке тәрбиелеу мәселесі жан-жақты қарастырылып, нақты бағыттар берілген болатын. Әсіресе халық өнерінің нұсқауларын насихаттау, өте нәзік өнер иірімдеріне деген сезімдік қабылдауларын жетілдіруге мән берілген. Түрлі халық шеберлерінің асқан таланты мен биік талғамдарының шынайы көрінісі болып табылатын, түрлі бұйымдарды көріп, терең қабылдап, сол арқылы халқымызға тән өнердің негізгі бағыттарымен танысуға болатына айтылған. Осы халық өнерінің туындыларын көріп, көкірек зердесіне түйе отырып қазақ халқының ұлттық өнер ерекшеліктерінен оның түр сипатынан мол мағлұмат алып, төл өнерге деген мақтаныш сезімдері қалыптасады, көркемдік талғамы ояна бастайды.

Ал, көркемдік талғам ең алдымен өнер туындысын айналадағы не табиғаттағы құбылыстар мен заттарда біртұтас көрініс беретін құбылыстар. Бағалау, әрине жеке тұлғаның әсемдік талғампаздығының негізгі белгісі болып табылады. Әсемдік талғам барынша сезімталдықпен ұштасса ғана, соғұрлым қоршаған ортадағы объектілердің эстетикалық қасиеттерін терең талдап, әділ бағалауға мүмкіндік туары сөзсіз. Әсемдік талғам дамыған жағдаятта нақты бір заттар мен құбылыстардың сыртқы түрі мен мазмұндағы гармонияға, ішкі үндестік пен үйлесімділікке деген талап та күшейе түсері сөзсіз.

 Көркем-шығармашылық пен өнер-егіз ұғымдар болып табылады. Сондықтан, көркем-шығармашылықтың қозғаушы күші-әр алуан өнердің түрі болып табылады. К.Ушинский «Адамды жан-жақты дамыту эстетикалық тәрбие арқылы жүзеге асады.

 Өнер адамды өмірді жете білуге, тануға көмектеседі, әсер етеді» десе, Л.Толстой «Талант деп аталатын ерекше қасиет басқалар көре, аңғара алмайтын құбылыстарды көре алады» дейді. «Көркем-шығармашылық» сөзінің төркініне келетін болсақ,оның мағынасы «шығару» , «ойлап табу» дегенге саяды.Зерттеле келе көркем-шығармашылыққа берілген анықтамалар да өзгере бастады. Соңғы жылдары «көркем көркем-шығармашылық» сөздерімен, «жаңалықпен» қатар «бастамашылдық, белсенділік» ұғымдары астарлас қолданылып жүр.

Түрлі құбылыстар арқылы өмірді жалпы бейнелеу–көркемдік образдың негізгі сипаттамасының біреуі. (Мысалы, суретші В.И.Суриковтың «Боярыня Морозова» атты еңбегі. Суреттегі композиция, келісімге келмеген, өз сеніміне сүйенген, құғынға түскен боярыняны шығарып салып жатқан адамдар тобының қимылын көрсетуге бағытталған.  Суретші боярыняны мақтаныш ететін, оның сөзін қолдайтын адамдардың бірлігін қөрсете білген.  Суреттің ортасында – боярыня Морозованың жеңілмейтін кел беті көрсетілген) .

Суретті қабылдау барысында қөрушімен алынған әсерлер оның ойлары мен сезімдеріне терең із қалдырып, өмір құбылыстарын дұрыс бағалауға көмектеседі.

Бейнелеу өнері дегеніміз, көру арқылы қабылданатын образдар мен шынайы өмірді, көркемдік бейнелеу. Түс, пластика немесе сурет құралдары арқылы суретші холстта, сазбалшықта немесе мәрмәрда айналадағы өмірді, адамның күшті және әдемі образдарын бейнелейді.

Бейнелеу өнерінің түрлері-кескіндеу өнері (живопись), графика, мүсін өнері (скульптура), сәулет өнері (архитектура), сәндік-қолданбалы өнер-жалпы қасиеттерімен де, бейнелеу құралдарымен де ажыратылатын бейнелеу өнерінің түрлері.

*Кескіндеу өнері (живопись)*– дүниенің барлық байлығы мен көпшілдігін көрсетеді. Өмірді толық суреттеп көрсету  еңі бойынша бірінші орынды алады. Холстта, қағазда, үйдің немесе сарайдың қабырғасында живопись құралдарымен кеңістіктегі тереңділікпен, көлемімен, түсімен, жарығымен, ауасымен шынайы дүние тұғызылады.

*Түс-кескіндеу өнерінің негізгі құралы.*Кескіндеу өнері (живопись) жанр байлығымен сипатталады: тарихи жанр-тарихи құбылыстарды, өткен ғасырлардағы адамдардың өмірі мен тұрмысын бейнелейді (В.Суриков, И.Репин суреттері); мифологиялық-ертегі образдары, кейіпкерлері (В.Васнецов «Аленушка»); батальды-соғыс эпизодтарын, шайқастарды бейнелейді (В.Верещагин, М.Греков); тұрмыстық-әлеуметтік өмірден үзінділерді бейнелейді (П.Федотов «Сватовство майора», И.Репин «Бурлаки на Волге»); портретті – адамның ішкі және сыртқы жан дүниесін көрсету (Ф.Рокотов, Д.Левицкий, И.Крамской, И.Репин, В.Серов). Кескіндеу өнеріне (живопиське) табиғат пен пейзажды бейнелеуде кіреді. Индустриалдық пейзаж-көпір, кемелерді бейнелейді. Кескіндеу өнерінің (живописьтің) ерекше жанры- натюрморт–жеміс-жидек, көкөніс, гүлдер мен тұрмыстық заттарды бейнелеу. *Графика* – бейнелеу өнерінің бір түрі. Графикалық еңбектерге: қарындаш, қалам, көмір, акварель арқылы салынған суреттер жатады, сонымен қоса оларды баспаға шығару да: гравюра, литография және басқалары да жатады. Графика еңбектері көбіне қағазда, сирек пергаментте, матада және басқа материалдарда орындалады. *Графикадағы көркемдік бейнелеу құралы болып сызық, ақ пен қараның қатынасы, жарық көлеңке, сәуле, түс саналады*. Кейде 2-3 түсті қолдануды да қарастырады.   *Графикалық өнерде үлкен орынды кітаптарды әшекейлеу алады* (жазушының ойын ашады) (И.Билибин, Е.Чарушин; Ю.Васнецов, В.Лебедев және басқалары). *Мүсін өнері (скульптура) –*құбылыстардың өмірлік бейнесін бере алатын, материалдарда таңбаланатын, әлемді пластикалық образдар арқылы игеретін кеңістіктік-бейнелеуші өнер. Мүсіндік туындыларды мәрмәр, гранит және басқа тастардан қашайды, ағаштан ойып, саз балшықпен сомдайды. *Мүсіндеу* заттың үшаралық бейнелеуін көрсетеді. Көбіне мүсіндеу арқылы бейнеленетін зат болып адам саналады, сирек жануарлар, жансыз заттар табылады. Көркемдік образ оның пластикалық сипаттамасымен белгіленеді. *Монументалды мүсіндеуді ажыратады* – атақты адамдарға және тарихи құбылыстарға ескерткіштер (И.Мартоспен жасалынған Минин мен Пожарскийге арналған ескерткіш, жауларға қарсы шайқаста орыс халқының біріккенің бейнелейді, өздерінде үлкен адамгершілік идеясын көрсетеді); *станкілік мүсіндеу* –портрет (адам образын көрсету) салу, осыған *жанрлық мүсіндеуде* кіреді-адамдар тобын немесе бір адамның фигурасын бейнелейді; *тұрмыста кішкентай формалар мүсіндері* таралған – фарфордан, ағаштан, сүйектен, пластмасстан (ойыншықтар) жасалған кішкене фигуралар; *рельеф*–жазықтағы мүсінді бейне. *Сәулет өнері (архитектура)*– (грекше architekton -құрылысшы)– адамның тұрғын үйге және қоғамдық орынға деген қажеттілігін өтеуге негізделген ғимараттар мен құрылыстарды салу барысында шындықтың сұлулық заңы бойынша қалыптасуы. *Сәндік-қолданбалы өнер (қолөнер* – өзінің табиғаты жағынан ұлтжанды, ол халықтың әдет-ғұрпынан, салт-дәстүрінен, наным-сенімдерінен туындап, оның өндірістік әрекетіне, тұрмысына жақын болады. Сәндік-қолданбалы өнер-халық өнері мен көркемдік өндіріс саласын кіргізеді: керамика, тігін, ювелирлық бұйымдарды. Сонымен, біз бейнелеу өнерінің түрлерімен – кескіндеу өнері (живопись), графика, мүсіндеу, сәулет қнері (архитектура), сәндік-қолданбалы өнерімен таныстық. Осылар арқылы дүниенің байлығымен көптілігін көрсетуге болады және жалпы білім беретін, арнайы түзету мектептерінде оқу-тәрбиелік процесінде қолдануға болады .

Адамның өмірге эстетикалық көзқарасы оның өмірі мен қызметінің барлық саласынан (әсіресе өнерге көзқарасынан) көрінеді.

 Эстетикалық талғамы биік, сезімтал адам еңбектегі әдемілікті, табиғаттағы сұлулықты, өнердегі әсемдікті танып, оны сүйе, қастерлей білетін болады. Ол туралы В.Белинский былай деп жазған: *"Әсемдікті сезіну-адамгершілік қасиеттің шарты. Тек осы сезім төңірегінде ғана ақыл-парасат болуы мүмкін ..., тек осы сезіммен ғана азамат өзінің жеке басының мүдделерін де, өзінің жеке көзкарасын да Отан үшін құрбан ете алады, тек осы сезіммен ғана адам өмірде ерлік істей алады, эстетикалық сезім -жақсылықтың негізі, адамгершіліктің негізі".* Яғни, эстетикалық көзқарасты тәрбиелеу-ұлттық өнерге мұқият зейін салуды талап етумен қатар балалардың ақыл-ойын, дүниетанымын дамытады.

 Эстетикалық сезім-адамның еңбек үстінде тарихи қалыптасып дамыған рухани қасиеттерінің бірі.

Ұлы ақын М.Жұмабаев *"Жаратылыстың сұлу заттары адам жанында сұлулық сезімдерін оятады. Үлбіреген гүл, ...сұлу ай, жұлдызды түн, міне осылар сықылды жаратылыстың сұлу заттары, көріністері ... адам жанына бір ләззат, бір сұлулық толқынын оятып туғызбай қоймайды. ... Сұлулық сезімдері адамның дұрыс, сау ләззат ізденуіне, сұлу нәрсені сүюіне, көріксіз нәрседен жиренуіне, жақсылыққа ұмтылып, жамандықтан тиылуына көп көмек көрсетеді. Сондықтан баланың сұлулық сезімдері жақсы тәрбие қылуына тиісті..."* деп, адамдардың өмірдегі, өнердегі сұлулық пен ұсқынсыздықты дұрыс қабылдауы, түсінуі мен сезінуі эстетикалық тәрбиенің басты міндеті екендігін ескертеді. Демек, қазақ қолданбалы өнеріндегі кеңістік пен уақыт ұғымдары негізінде эстетикалық тәрбие беру табиғаттағы, өнердегі, еңбектегі ең жақсыны қабылдау, одан ләззат алу, дүниедегі әдемілік атаулыны бағалауға және өнер шығармаларын тануға, қастерлеуге баулиды, оған керісінше ұсқынсыздыққа жағымсыз көзқарасты қалыптастырады.

 Эстетикалық тәрбие беруде көзқарас пен таным ынтымақтыққа, бірлікке, еркіндікке, адалдыққа, шыншылдыққа, патриоттылыққа, мейірімділікке, кішіпейілділікке тәрбиелейді. Эстетикалық сезім мен қабылдауда қазақ қолданбалы өнеріндегі кеңістік пен уақыт ұғымдарының мазмұндық ерекшеліктері туған ел, туған жер, атамекен, атақоныс, жер-су, мәңгілік пен бүгінгілік, тағдыр, т.б. ұғымдарды қалыптастыратынын ұғып-түсінеді. Эстетикалық баға беру мен пайымдау қолданбалы өнерінің тарихи даму ерекшеліктерінен білімін меңгертуде жас жеткіншектердің ақыл-ойын, рухани дүниетанымын, бабалар мұрасына деген қызығуын арттырады. Эстетикалық белсенділік өздігінен ізденуге жол ашады, қолданбалы өнері бұйымдарын жасай білуге, олар қоршаған орта табиғат құбылыстарын абстрактілі бейнелей білуге, бабалар мұрасын ұрпақтар мұратына айналдыруға өз үлесін қосуға талпындырады.

мектеп жасына дейінгі тәрбиеленушілер.

эстетикалық білім беруде ата-аналармен жүргізілетін жұмыстардың түрлерін теориялық тұрғыда негіздеу.

 - зерттеу жұмысының тақырыбына байланысты ғалымдардың айтқан ой-пікірлеріне талдау жасау;

«эстетикалық істер», «эстетикалық ләззат», «әсемдік» ұғымдарының педагогикалық мәніне, педагогикалық маңызына сипаттама беру.

**ТАҚЫРЫП 2. Студенттердің эстетикалық тәрбиені**

**қабылдауүдерісі**

Бүгінде адамның өмірі мен әрекетінің кез келген саласында эстетика мен поэзиясыз тіршілік етуге болмайтыны кәміл ақиқат. Олай болса, қоғам және адам өміріндегі эстетика аясының кеңеюі, тек ұрпақтан - ұрпаққа тарихи-мәдени болуды ғана міндеттемейді, сонымен қатар аға ұрпақтың тәжірибесін бойымызға сіңіруді, әсемдік жайындағы тәжірибесін молайтуды талап етеді.

Эстетикалық (әсем) істер - арнайы бағыттағы тәрбие жұмыстарының жалпы атауы, мақсаты - өмірге эстетикалық қатынас баулу: еңбекке, қоғамдық іске, табиғатка, өнерге, өз қылығына деген қатынасты таныту. Эстетикалық тәрбиенің басты міндеті - эстетикалық түсінік, баға, талқы, қажеттік, тандау және қабілет дамыту.

Эстетикалық тәрбие тұлғада әсемдік сезімін дамытады. Адам әсемдікті сезінуден, өз өмірін сұлулық заңымен құруға ұмтылады. Эстетикалық тәрбие адамгершілік, ақыл-ой, еңбек және дене тәрбиесімен тығыз байланысты. Табиғатқа, әдебиетке, театрға, музыкаға, поэзияға, көркем сурет және т.б. өнерге деген сүйіспеншілік адамның жан-жақты саналы дамуына әсер етеді. Адамгершілік қалыптасуда эстетикалық тәрбиенің маңызы зор. Әсемдік рахаты әр адамды жақсылыққа, ұжымшылдыққа, адал еңбекке жетелейді. Дене тәрбиесі сұлулықтың көп элементтеріне арқау: дене дамуының үйлесімі, жүріс-тұрысы, адам мінезі, ойлау мәнері т.б.

Әсемдік тәрбиесіне байланысты балалар эстетика теориясы білімдерін меңгеруі тиіс. "Эстетика" термині гректің "эстезис"-сезімталдық деген сөзінен шыққан. Бұл сөзді алғаш рет неміс өнертану ғалымы Баумгартен ғылыми атау ретінде енгізді. 1750 ж. оның "Эстетика" деген еңбегі жарық көрді. Сол кезден бастап эстетика ғылым саласына айналды. Ал эстетика ұғымының өзі ертеректе туған. Оның бастауы ежелгі заманға кетеді. Өркениет өрісіңде адам өзін қоршаған ортада сұлулық іздеп, сезінуге үйренеді. Бұл қабілет эстетикалық сезім деп атауын алды. Ол еңбек процесіне орай дамиды және кемелденеді. Адам табиғатты жаңалау, өзгерту арқылы өз табиғатын, әлеуметтік қарым-қатынасын қалыптастырып отырады. Эстетика категориясының ең негізгісі - әдемілік, әсемдік категориясы. Әсемді-бұл өмірдің өзі, бұл табиғат және адам қарым-қатынасы мен оның еңбегінің жері.

Тәрбие процесінде эстетикалық білім дамыту шаралары-бұл сайыс, мерекелер, үйірмелер, шығармашылық топтар т.б. Оларда қысқаша мәлімет алып қана қоймай эстетика ғылымын толықтай түсінуге бастау алады. Эстетика сабақтары эстетикалық таным заңдары мен зандылықтарынан, өнердің жалпы принциптерінен ақпараттар береді.

Тәрбиенің ұйымдастырғанда эстетикалық қабылдаудың психикалық заңдылықтарын ескеру керек, эстетикалық форма мен мағына жағдайларының қиын да күрделі сәттерін пайымдауға бағыттап барған жөн.

 Эстетикалық қабылдаудың маңызды тұсы-шындықты бейнелеумен бірге жүретін адамның көңіл шарпулары. Жоғары көркем өнер шығармаларын қабылдай отырып, қуаныш пен тебіреніс, қорқу мен үміт сезінеді. Бұл сезімдер әсемдік заңымен өмір сүруге бағыттайды.

 Эстетикалық тәрбиенің көп түрлі құралдары көркемдік жұмыстарда көрінеді. Тәрбиенің эстетикалық бағыттағы құралдары сан-алуан: табиғат, еңбек, адам қатынасы, өнер және т.б. тәрбиелеу көздері-қоршаған орта, оқу-үйрету еңбегі, өнер әлемі, музыка, суреткер шығармасы т.б.

 Қазіргі педагогика тәрбие әртүрлі бағытта ұйымдастыру және өткізуде үлкен тәжірибе жинады. Олардың ішінде: конкурстар, викторина, мектеп мекемелері, үйірмелер, шығармашылық топтар, ұжымдық жаңа жұмыс формасы-"ұшқын" концерті, қуыршақ театры, әдеби-шығарма конкурсы, ұнамды сабақ эстафетасы, гигиеналық мәдениет, тазалық аса тәртіпті тек оқу орындарында емес, сол аймақта сақтау қажеттігі мен байланыстыру-бұл эстетика бағытының жұмысы.

 Баланың сана-сезімінің қалыптасуындағы негізгі құралдың бірі-өнер. Өнерге түрлі ұлттық бұйымдар, әсем заттар, ән-күй, сымбатты киімдер, т.б. жатады.

 Қазақтың белгілі ғалымдарының бірі С. Ұзақбаева өзінің 1995 жылы жарық көрген "Тамыры терең тәрбие" деген еңбегінде бүгінгі мектептегі эстетикалық тәрбиеге терең үңілген. Онда эстетикалық тәрбиенің маңызы және міндеттерімен қатар балаларға эстетикалық тәрбие берудегі ұлттық өнердің рөлін баса көрсеткен. Әсіресе ұлттық өнердің қасиетін бастауыш сынып оқушыларына, керек болса балабақшадағы балалардың бойына қалыптастырғанымыз жөн. Себебі ұлттық белгі осы ұлттық эстетика арқылы айқындалады.

 С.Ұзақбаева айтқандай халықтың ауызекі поэтикалық шығармаларының, музыкалық шығармадағы, сәндік-қолданбалы өнердің эстетикалық көріністерін, т.б. бастауыш сынып оқушыларының сабақтарында, сабақтан тыс іс-шара, кештерде қолдансаң, эстетикалық тәрбиені балаларға өз дәрежесінде беріп жүрміз деп айта аламыз.

 "Эстетикалық тәрбие де тәрбиенің басқа салаларындай оқу, білім, тәрбиенің басқа түрлерімен тығыз байланыста, біртұтастықта қаралады. Эстетикалық тәрбие-болмыстағы және өнердегі сұлулық пен әсемдікті дұрыс қабылдау және эстетикалық түсінікті, сезім мен талғамды тәрбиелейтін, өнерде және өмірде сұлулықты жасау, оған қатысу қабілетін қажетсінуін қалыптастыратын жалпы тәрбиелер саласының құрамдас бөлігі. Эстетика -өмірді сезім арқылы біліп танудың негізгі жолы".

 Сонымен эстетикалық тәрбие табиғаттағы, өнердегі, еңбектегі, өмірдегі, отбасындағы, сабаққа дайындалу, сабақта, оқу барысындағы ең жақсыны қабылдау, ләззат алу барысында қалыптасады.

 "Эстетикалық ләззат-табиғат, қоғам өмірі және өнер сұлулығын қабылдау нәтижесінде немесе іс-әрекет үстінде адамның рухани дүниесінің тебіреніп, жан рахатына батуы. Эстетикалық ләззат алу үшін әрбір адам сұлулықты ажырата білуі шарт, соларды көруге, естуге құштар болып оны өз қолынан жасауға тырысуы қажет. Мұндай қабілет еңбек пен қоғамдық қайраткерлікке, әдемілікке талпыну салдарынан қалыптасады. Эстетикалық ләззат алу өмірлік жағдайға сәйкес іске асады, адамның жан-жақты үйлесімді дамуына байланысты. Арнайы эстетикалық ләззат тудыратын құбылысқа өнер жатады".

 Эстетикалық тәрбие адамды дүниедегі әдемілік атаулыны бағалай білуге үйретеді, өнер шығармаларын тануға, қастерлеуге баулиды, жақсы мен жаманды ажырата білуді қалыптастырып ұсқынсыз, жағымсыз нәрсені танытады.

 Эстетикалық тәрбиенің методологиялық негізі-диалектикалық-материалистік көзқарас. Ол өмір мен өнердегі эстетиканың мәнін ашады, адамның ортаны эстетикалық тұрғыда меңгеруіне қажетті деген негізгі принциптерін зерттейді, көркем шығармашылық заңдарын тексереді.

 Эстетика тек заттардың өзіне және шындық құбылыстарына тән, ол біздің түсінігімізге де, қоршаған ортаға деген қатынасымызға да байланысты емес. Ортаны эстетикалық тұрғыда меңгерудің субъективті жағы болып эстетикалық сезім, талғам, баға, әсерленушілік ой-сана, армандар, осылардың жиынтығы ретінде сана алға шығады. Ол эстетикалық мұратқа жетелейді.

 "Эстетикалық мұрат (идеал)-эстетикалық кемелдіктің (өмірдегі, өнердегі) биік деңгейі туралы және оған жету жолы туралы нақты сезімді түсінік. Эстетикалық мұратты жүзеге асыру үшін алдын ала қажет нәрсе-өмірдің барлық саласында қоғамдағы адамның ерікті болуы. Адамның айнала дүниеге эмоциялық нақты сезімдік қатынасымен тығыз байланысты болғандықтан, эстетикалық мұрат сезім формасына бөленеді".

 "Эстетикалық сезім-объективтік шындықты бейнелегенде оның сұлулығын, әдемілігін, сәнділігін қабылдауда туатын көңіл күйі. Эстетикалық сезім табиғаттың көрінісін, күнделікті өмірдегі оқиғаларды, өнердің алуан салаларын адам өзі бейнелегенде пайда болады. Адамның эстетикалық сезімі өз ортасына, тарихи жағдайға байланысты өзгереді. Эстетикалық сезімі жетілген адам еңбектің алуан саласындағы нәзіктік пен әдемілікті, айналадағы табиғат сұлулығын қабылдап сүйсінеді, оны қабылдаудан лөззат алады".

 Мектепке дейінгі мекемедегі эстетикалық тәрбиенің өзіне тән міндеттері бар:

а) Эстетикалық сезімді, эстетикалық қабылдауды тәрбиелеу. Әдемілікті сезу, көру әр адамда әр түрлі. Сондықтан оқушыларды әдемілікті сезу үшін бейнелеу өнері, ән-музыкадан білімге үйрету. Білім арқылы оқушы сұлулықты бағалап, әдемілікті түсінеді.

б) Эстетикалық ұғымды, пайымдауды, баға беруді қалыптастыру. Бұл жерде де білім керек. Бала бейнелеу өнері саласындағы ырғақ, үндестік, музыка мен әндегі дыбыстарды және өнер әдістері туралы білімді терең игеруі қажет.

в) Эстетикалық танымды қалыптастыру. Эстетикалық таным арқылы эстетикаға баға бере алады. Эстетикалық таным - бұл өмірдегі, еңбектегі және табиғаттағы сыртқы әдемілік пен нағыз сұлулықтың арасын ажырата білу, өнер шығармаларына жоғары талап қою. Эстетикалық танымның дамуына көбінесе өнер үлгілерін қабылдаумен, шығармашылықпен байланысты іс-әрекет мүмкіндік береді.

г) Баланың эстетикалық белсенділігін тәрбиелеу. Ол әдемілікті сезіп, оның заңдарын түсініп қана қоймай, осы заңдар бойынша өзін қоршаған айналаға өзгеріс жасауы қажет. Өмірге енген эстетика (еңбек, табиғат эстетикасы, адамдар қатынасы, отбасы эстетикасы) адамды сүйсіндіреді. Балаларды осы арқылы ілтипатты оқырман, қайырымды көрермен, сезімтал тыңдаушы болуға үйретеміз. Бұл жерде түрлі әдеби, музыкалық шығармаларды пайдаланған жөн. Баланың эстетикалық мәдениеті және белсенділігі біртұтас педагогикалық процесте дамиды. Сондықтан оның барлық еңбегі демалыс эстетикалық бағытта тиімді ұйымдастырылса, ол өміріне әдемілік элементтерін енгізе алады.

д) Эстетикалық тәрбиенің тағы бір міндеті - өнер және әдебиет салаларында балалардың қабілетін, ынтасын және бейімділігін дамыту, балалардың қабілетін барынша ашу, отбасылық эстетика беру. Осы бес міндет эстетикалық тәрбиені дамытуда, балалардың бойына дарытуға өз үлесін қосады.

 Эстетикалық тәрбиенің негізгі құралдары-әдебиет, өнер. Өнер мен әдебиет адам санасына белгілі көзқарастарды әр түрлі құралдар: әдебиет, театр, кино, теледидар, музыка, кескіндеме (пейзаж, баталия), мүсін (бюст), т.б. көркем туындылар арқылы әсер етіп қалыптастырады. Бұл жерде көптеген мысалдар келтіруге болады.

 Әдемілікті сезуде, эстетикалық көзқарасты және танымды қалыптастыруда табиғаттың рөлі зор. Табиғат-адамды қуанышқа бөлейді, сезімін дамытады, эстетикалық түсінігін байытады. Адам - табиғатты бақылаушы ғана емес, ол тұтынушы, сұлулықты жасаушы шығармашылық қызметкер. Табиғатты аялау, оны жақсарту бүгінгі күннің талабы.

 Эстетикалық тәрбие тәрбиенің барлық салаларымен тығыз байланысты. Сондықтан эстетиканы бөліп қарамай, басқа тәрбие салаларымен біртұтастықта қараған жөн.

 Бірінші сұрақ бойынша қорытынды:

 Тәрбиеленушілердің эстетикалық тәрбиесінің мәні оның әсемдікті түсінуінде, ләззат алуында, жақсы мен жаманды ажыратуында. Осының бәрі эстетикалық сезім арқылы қалыптасады.

 Мектепке дейінгі мекмедегі эстетикалық тәрбиенің өзіне тән міндеттері бар:

а) Эстетикалық сезімді, эстетикалық қабылдауды тәрбиелеу.

б) Эстетикалық ұғымды, пайымдауды, баға беруді қалыптастыру.

в) Эстетикалық танымды қалыптастыру.

г) Баланың эстетикалық белсенділігін тәрбиелеу.

д) Эстетикалық тәрбиенің тағы бір міндеті-өнер және әдебиет салаларында балалардың қабілетін, ынтасын және бейімділігін дамыту, балалардың қабілетін барынша ашу.

 Эстетикалық қабылдау-әсемдікті қабылдау процесі. Оған эстетикалық әсерлену, эмоция жатады. Эстетикалық қабылдаудың негізінде нақты сезімдік қабылдау жатады. Ол көру, есту арқылы орындалады. Ал әдеби көркем шығармаларға келетін болсақ, ол адамның нақты сезімдік тәжірибесіне сүйеніп санада образдар мен түсініктер пайда болады.

 Табиғат, өнер, сонымен қатар адам қолынан жасалған заттар эстетикалық қабылдаудың объектісі бола алады. Себебі олар адамға эстетикалық ләззат бере алады. Эстетикалық қабылдау эстетикалық ләззат алудан туындайды. Эстетикалық қабылдау сүйсіну, масаттану, ренжу, қайғыру, жиіркену, қуану, жылау, т.б. түрлі сезім арқылы өтеді. Сонымен эстетикалық қабылдау сезімге, эмоцияға байланысты. Сондықтан эмоцияны оятқан жөн.

 Сезім байлығы-адамның рухани өмірін жоғары да әр тарапты дамытудың қажетті шарты. Сезім байлығы әр адамда әр түрлі. Эстетикалық қабылдау немесе әсемдікті қабылдауда әсерленудің рөлі өзгеше. Әсемдікті қабылдау (табиғатты, қоршаған ортаны, өнерді) әр түрлі жағдайда өтеді.

 Эстетикалық әсерлену адамға әсер етуінің тереңдігі және көрініс беруі жөнінен мейлінше өзгеше: қарапайым эстетикалық әсерленуден бастап оқиғаның, құбылыстың немесе әрекеттің қоғамдық маңызын, оның адамгершілік мәнін түсінуге байланысты көтеріңкі, әлеуметтік этикалық әсерленуге дейін түрліше болып келеді.

 Балалардың эстетикалық қабылдауы түрлі жағдайда өтеді:

а) Табиғат аясында. Табиғаттағы әсемдікті қабылдауға тәрбиелеу біршама жеңіл. Табиғат аясына саяхат жасау, назарын табиғат тамашаларына аудара отырып, оқушылардың бойында ерекше рухани серпін, сүйсіну сезім туғызып, туып өскен табиғатқа деген сүйіспеншілік сезімін нығайтуға болады. Табиғат балаларға күшті эмоциялық әсер етіп, сүйінішін туғызады.

б) Қоршаған ортаның әсемдігін балаларға көрсетіп, әсемдікті қабылдату да онша қиын соқпайды. Бұл күнделікті отбасындағы, мектептегі, ауладағы тазалық, тәртіп, мектептің ішінің безендірілуі, үй жиһаздарына тәуір көрініс беру, жұмыс істейтін жердің ыңғайлылығы, т.б. бұл көрініс те эстетикалық қабылдауға жатады.

в) Оқушыларды өнерге үйрету, өнерді қабылдауға тәрбиелеу күрделі. Себебі өнерді қабылдау үшін өнерге деген сезім болуы керек. Мысалы, көре білу, тыңдай білу. Оның үстіне еңбектену, үйрену керек. Бұл көрінгеннің қолынан келе бермейді. Ол үшін арнаулы даярлық қажет.

 Екінші сұрақ бойынша қорытынды:

 Эстетикалық қабылдау-әсемдікті қабылдау процесі. Оған эстетикалық әсерлену, эмоция жатады. Эстетикалық қабылдаудың негізінде нақты сезімдік қабылдау жатады. Оны көру, есту арқылы қабылдайды. Эстетикалық қабылдау үш жағдайда өтеді: табиғат аясында, үй жағдайында және өнер, әдебиет, көркемдік арқылы.

 Эстетикалық талғам әр адамда әр түрлі. Ол адамның біліміне байланысты. Эстетикалық талғам немесе көркемдік талғам әрбір адам өзі үшін жасайтын белгілі бір эстетикалық мұратты бейнелейді, әсемдікті дұрыс бағалай білуге арналған. Эстетикалық мұрат - адамдардың өздері көксеп жүрген, сол үшін күресіп жатқан әсемдік жөніндегі түсінігі болып табылады. Эстетикалық мұрат- соған жетсем-ау деген арманы.

 Түрлі замандарда әсемдік жөнінде түрліше ұғымдар болып келеді. Себебі заман өзгереді, моральдық құндылық та өзгереді. Әрине, нағыз құнды нәрсе еш уақытта өзқұндылығын жоғалтпайды. Бірақ уақытша болса да соған көзқарас өзгеруі мүмкін. Эстетикада субъективизм күшті. Эстетикалық мұрат және әсемдікті бағалай білуді дамыту туралы мәселе әсемдіктің мәнін түсінумен өте тығыз байланысты.Эстетикада әсемдік деп адамның бойына біткен толыққанды эстетикалық әсерленуді айтамыз. Ол адамға эстетикалық ләззат береді. Әсемдік табиғатта, қоршаған ортада, өнерде болады. Әсемдік бірдей бағаланбайды, ол адамның эстетикалық сауаттылығына, санасына байланысты.

 Эстетикалық сана-әлеуметтік тәжірибеде қалыптасқан талғамдардың, көркемдік көзқарастардың, түсініктер мен мұраттардың жиынтығы деп айтуға болады. Эстетикалық сана эстетикалық сенімдер мен көзқарастар қалыптасатын ой мен эмоцияны қамтиды. Әрине эстетикалық сана ең алдымен өмірдегі, өнердегі әсемдікпен үнемі жанасу негізінде дамиды. Алайда, әсемдік тек қана сезімдік, көру және есту түйсіктерімен шектелмейді. Адам көргеніне талдау жасайды, белгілі бұрын көрген нәрселермен салыстырады, белгілі бір баға, берген қорытындыға келеді, ақыл-ой қосылады.

 Эстетикалық көзқарас эстетикалық қызмет, өнер шығармаларын жасауда, эстетикалық тартымды қолөнер бұйымдарын жасауда, эстетиканы тұрмысқа енгізу барысында қалыптасады.

 Мектеп оқушыларының күнделікті іс-әрекеті арқылы жүріп-тұру, киіну, тазалық тәртібі қалыптасып, сабақ барысында, әсіресе өнер сабағын алуда эстетикалық көзқарасы пайда болады. Музыка, ән, би, сурет, театр, көркем өнерпаздар үйірмелері эстетикалық көзқарасқа үлкен әсер етеді.

 Эстетикалық көзқарас арнаулы пәндер арқылы да қалыптасады. Әсіресе соның ішіндегі ана тіліндегі түрлі әңгімелер, әдеби шығармалардан үзінділер, әдебиет пәні. Оның алдына қоятын міндеттерінің бірі оқушыларды ұлы өнерге тарту, дүниежүзілік әдебиеттің асыл қазыналарымен таныстыру, оқушыларға көркем шығармаларды байыптап оқытудың және талдаудың әдебиеттану ғылымындағы кейбір білімдері мен әдістерін жеткізу болып табылады. Кейінгі кезде қазақ тілінде көптеген шығармалар жарық көріп жатыр, бұрынғы ақтаңдақтардың орны толып келеді. Осылар әдебиетке деген эстетикалық көзқарастарын байытуда. Эстетикалық көзқарасты қалыптастыруда әр пәннің өз орны бар. Оның әрқайсысына жеке тоқтауға да болар еді. Бірақ оны студенттердің үлесінеқалдырдық.

 Эстетикалық көзқарасты қалыптастыруда мектептен, сыныптан тыс оқушылармен өткізілетін үйірмелер мен іс-шаралардың маңызы зор. Табиғатқа саяхат, түрлі көрмелер, тарихи ескерткіштер, әдеби мұражайлар, кинотеатр, өнер адамдарымен кездесу, түрлі үйірмелерде оқып, білім алу, т.б. орындары ерекше.

 Сонымен үшінші сұрақ бойынша қорытынды: Эстетикалық талғам әсемдікті дұрыс бағалай білуге арналған. Эстетикалық талғам әр адамда әр түрлі. Ол адамның біліміне байланысты. Эстетикалық талғам немесе көркемдік талғам әрбір адам өзі үшін жасайтын белгілі бір эстетикалық мұратты бейнелейді. Эстетикалық талғам, көзқарас адамына, заманына қарай өзгеріп отырады.

**ТАҚЫРЫП 3. Жоғары оқу орнындағы эстетикалық тәрбие жүйесі**

Жоғары оқу орындарының әрбір тыңдаушысының жауапкершілігін, эстетикалық, адамгершілік мұраттарды тәрбиелеу. Ал әрбір халықтың рухани мәдениетінің қалыптасу және даму процесі өзінше жүретіні мәлім.

Эстетикалық (эмоциялық) тәрбие-тәрбиелеу мақсаты мен тәрбие жүйесінің негізгі құрамдас бөліктерінің бірі болып табылады. Эстетикалық тәрбиелуе міндеттерін шартты түрде екі топқа бөлуге болады.Теориялық білімдерді меңгеру және практикалық икемділіктерді қалыптастыру. Біріншісі эстетикалық құндылықтарды игеруді, ал екіншісі эстетикалық әрекетке белсенді араласуды көздейді.
Эстетикалық әрекетке араласу міндеттері төмендегідей:

эстетикалық білімдерді қалыптастыру;
эстетикалық мәдениетке тәрбиелеу;
өткен тарихтың эстетикалық және мәдени мұрасын меңгеру;
ақиқатқа эстетикалық қарым-қатынасты қалыптастыру;
эстетикалық сезімдерді дамыту;
адамға өмірдегі, табиғаттағы, еңбектегі эстетика көрсету;
өмірін және іс-әрекетін әсемдік заңдылықтары негізінде құру қажеттілігін дамыту;
эстетикалық мұратты қалыптастыру.

Эстетикалық тәрбие адамды дүниедегі әдемілік атаулыны бағалай білуге үйретеді, өнер шығармаларын тануға, қастерлеуге баулиды, жақсы мен жаманды ажырата білуді қалыптастырып ұсқынсыз, жағымсыз нәрсені танытады

- балалар өмірінің эстетикасы немесе күнделікті эстетика;

- табиғатқа байланысты эстетика;

- өнерге байланысты эстетика;

- мектептегі пән сабақтарына байланысты эстетика.Кейбір оқулықтарда (Қоянбаев Ж.Б.,Ұзақбаева С.А.)күнделікті эстетиканы эстетикалық тәрбиенің жүйесіне толық енгізбейді. Біздің ойымызша енгізгені дұрыс сияқты. Енді осы ойымызды дәлелдеп көрелік.

 Әр адамның эстетиканы меңгеруі күнделікті өмірмен байланысты, отбасы эстетикасынан басталады.Эстетиканың бастамасы адамның еңбегінде, қоршаған ортаны көре біліп, өзгерте білуінде. Отбасында, мектепте, қоршаған ортада баланыңбасының эстетикасына ерекше көңіл аударады. Баланың жүріс-тұрысы, сөйлеу мәнері, киген киімі, отырған орны, күнделікті толтыруы, сабаққа дайындалуы, тамақ ішуі, т.б. толып жатқан іс-қимылдар баланың эстетикасын, эстетикалық тәрбиесінбілдіреді.

 Балалар өмірінің эстетикасы немесе күнделікті эстетика. Осыған жататындар:

- қатынас эстетикасы;

- үй жағдай эстетикасы;

- киім-кешек эстетикасы;

- мәнер,ым-ишара.

а) Қатынас эстетикасы. Бұл эстетикақұрамы баланың ата-анамен, ұстаздармен, жолдастарымен, т.б. кісілермен қатынас жасау эстетикалық тәрбиенің іргетасы. Мұндай қатынас күнделікті өмірде кездеседі.

б) Үй жағдай эстетикасы. Әр отбасы өз үйінде тазалықтың, жақсы жиһаздың, дүние-мүліктердің болғанын қалайды. Жағдайы бар адамның балаға арнаған болмесі, асхана, кітапхана, жатын орындары, қонақтарды қабылдау бөлмесі болады. Осы бөлмелерде әр нәрсе өз орнын тауып, үйлесімді болғанын қалайды. Әрине бұл істерге балаларды қатыстырған жөн. Осындай істерден баланың эстетикалық сезімі, танымы, ұғымы қалыптасады.

в)Киім-кешекэстетикасы. "Адам көркі шүберек, ағаш көркі жапырақ" дейді қазақ. Сондықтан баланың сыртқы көрінісі, киімі, жүріс-тұрысы, оның эстетикалық мәдениетіне байланысты. Киім эстетикасы, сән - қазіргі өмір талабы. Қоғамда халық бөліне бастады: бай, кедей, орта. Әрине жағдайы барлар өмір талабына сай, сәнді киінеді, ал жағдайы жоқтар бар киімін таза ұстаса, бұл да киім-кешек эстетикасы. Ауқатты отбасында тәрбиеленген бала артық сәнденсе, ол да эстетикаға сай болмайды. Киім-кешектің адамның өзіне сай болғаны жөн»г) Мәнер, ым-ишара - баланың өзін қоғамда қалай ұстай білуіне жатады. Мәнер, ым-ишара, қарым-қатынас эстетикасынажақын. Бірақ мәнер, ым-ишара дене қимылы жөніндегі ұғымды білдіреді. Адам баласының сыртқы мәдениеті ішкі мәдениетімен ұштасып жатқаны жөн.

 Эстетикалық тәрбиенің тағы бір жүйесі-еңбектегі эстетика. Бұған еңбек, дене ойыны мен рухани күш тұрғысында әдемілік, сәулеттілік құбылыстар тұрғысынан қарау. Бала еңбегі масылдыққа айналмай, эстетикалық ләззат әкелуі тиіс.

 Эстетикалық тәрбиенің тағы бір жүйесі - табиғатты эстетикалық тұрғыда қабылдау. Табиғат-әсемдіктің көзі. Ол эстетикалық сезімнің, байқампаздыңтың, қиялдың дамуына үлкен әсер етеді. Табиғат үйлесімділігінің, әсемділіктің, мәңгілік жаңарудың, қатаң заңдылықтың, әр түрлі сызық, бояу, дыбыстардың көмегі арқылы балаларды сезімге тәрбиелейді. Балаларға табиғатты пәндер арқылы немесе ең қолайлысы саяхат арқылы таныстырған жөн. Әсіресе табиғатқа саяхат жасаған кезде балаларда оның сұлулығын эстетикалық тұрғыда қабылдауы күшейеді, ерекше рухани серпіліс сезімі туады, ойы мен қиялы дамиды, туып өскен табиғатқа деген сүйіспеншілігі артады. Құмда өскен балаға құмның жылжыған дыбысы музыкадай, сексеуілі тоғайдай әсем болып көрінеді. Эстетикалық тәрбие экологиялық тәрбиемен ұштасады.

 Эстетикалық тәрбиенің өнер арқылы даму жүйесі. Өнер-эстетикалық тәрбиенің қайнар бұлағы. Өнер адамдары-сұлулық пен эстетикалық тәрбиенің меңгерушісі. Әр адамда бала кезден өнерге деген құштарлық бар. Кішкентай сәби ән ырғағын сезеді, суреттің ашық бояуына қызығады. Сондықтан өнер адамның рухани жағынан жетілуіне ықпал етеді. Жалпы орта білім беретін мектептің оқу жоспарында, әсіресе бастауыш сыныптарда өнер пәндеріне (суретке, әдебиетке, музыкаға, бейнелеу өнеріне) аз да болса сағат бөлінген.

 Эстетикалық тәрбиенің өнер арқылы жүзеге асыру түрін "көркем тәрбие" дейді.

 Көркем тәрбие-тікелей өнер шығармаларына көңіл аудара отырып, жеке адамның әдемілікті дұрыс түсініп қабылдауын талап етеді. Көркем тәрбие арқылы баланың бар мүмкіндігін ашып өнер адамы болуға жағдай жасау. Бұл әсте ондай балалардан өнер қайраткерлерін даярлау емес. Адам біраз көркем шығармаларды білумен қатар, өнердің кейбір саласынан хабардар болғаны дұрыс.

 Эстетикалық тәрбие өнердің әдістері арқылы табиғатқа өнер саласының өзіндік ерекшеліктеріне байланысты әр түрлі жолмен жүзеге асады. Оқушылардың оқу процесімен сыныптан тыс жұмысы негізіндегі көркем тәрбиенің жалпы және негізгі әдіс-тәсілдері:

- көркемдік шығармаларды орындау немесе көрсету;

- көркем шығармаларды талдау, бағалау;

- өнертану саласынан мағлұмат беру;

- оқушылардың шығармашылық және орындаушылық әрекеттерін ұйымдастыру.

 Эстетикалық тәрбиенің дамуы процесінде ана тілі, ән айту, музыка, бейнелеу өнері, оқу мәдениеті, хормен ән айту, факультатив сабақтар, т.б. орны ерекше. Төртінші сұрақ бойынша қорытынды: Мектептегі эстетикалық тәрбиенің жүйелері:

- балалар өмірінің эстетикасы немесе күнделіктіэстетика;

- табиғатқа байланысты эстетика;

- өнерге байланысты эстетика;

- мектептегі пән сабақтарына байланысты эстетика болып табылады.

**Эстетикалық тәрбиенің бағалану деңгейі**

Тәрбие салаларының әрқайсысының бағалану деңгейі бар. Сондай-ақ эстетикалық тәрбие баланың табиғи дарынына, сезіміне, қабылдағыштығына, ой-өрісіне, көркемдік, эстетикалық талғамына, біліміне негізделген. Ал табиғи дарын, сезім, ой-өріс, талғам, білім, т.б. барлық адамда бірдей емес. Эстетикалық тәрбие жоғарыда көрсетілген қасиеттерден басқа балада эстетикалық мұрат болғанда ғана дамиды. Эстетикалық тәрбиеде көркемдікталғам болғаны жөн. Эстетикалық тәрбиеге эстетикалық сезім немесе сүйсіне білу қажет. Сонымен эстетикалық тәрбие көптеген жағдайға байланысты. Олар:

- эстетикалық ләззат;

- эстетикалық сана-сезім;

- эстетикалық таным, көзқарас;

- эстетикалық қабылдау;

- эстетикалық талғам;

- эстетикадағы көркемдік тәрбие;

- эстетикалық тәрбиенің құралдары;

- эстетикалық тәрбиенің міндеттері;

- эстетикалық тәрбиенің жүйелері;

- эстетикалық тәрбиенің мұраты;

Эстетикалық тәрбиенің бағалану деңгейі осы жоғарыдакөрсетілген он бір көрсеткіштің қаншалықты баланың санасына сіңіп, іске асуына байланысты. Сол он бір көрсеткіштің бәрі бірдей баланың бойында болуы міндетті емес. Бала ләззаттың, сезімнің, т.б. не екенін білмеуі де мүмкін, бірақ жақсыдан ләззат, жақсы нәрсені сезінуі мүмкін. Жоғарыдағы он бір көрсеткіш - теориялық бағыт.

 Эстетикалық тәрбиенің бағалану деңгейі жақсы мен жаманды ажыратудан басталып, көркем шығармаларға баға беруіне дейінгі аралықта өтеді. Деңгей баланың іс-әрекетімен бағаланады.

 Шетелдерде эстетикалық тәрбиенің тұжырымдамалары бар:

- Өнерге балаларды абстракты-формальдық түрде оқыту. Ол абстракционизм және сюрреализмге (реализмнің ең жоғарғы деңгейі) байланысты оқушыларды өнердің осы бағыты бойынша сурет, мүсін салуға, т.б. оқытады,

үйретеді.

- ішкі себептермен пайда болған (спонтанный) көркемдік-эстетикалық мұрат. Бұл бағыттың авторлары -Г.Рид, У.Лоуэнфельд. Олар балаларға еркін тәрбие бере отырып, өнерге үйретуді, бейімдеуді ұсынады.

- эстетикалық тәрбиенің қолданбалы түрлері. Бұл бағыттың авторлары - Дж. Дьюи, Кроуч, О.Гунтер, т.б. Осыжәне тағы басқа түрлі бағыттардағы эстетикалық тәрбиенің деңгейлерін бағалау жастарымыздың үлесінде.

 Бесінші сұрақ бойынша қорытынды:

 Эстетикалық тәрбиенің төмендегідей он бір критерийін білу керек. Бірақ мұның бәрі әр баланың басында болу керек деген ойдан аулақпыз. Бұл тек теориялық талап. Ал өмірдегі талап - балаға жақсы, жаманды ажыратуды үйрету. Эстетикалық тәрбиенің бағалану деңгейі жақсы мен жаманды ажыратудан басталып, көркем шығармаларға баға беруіне дейінгі аралықта өтеді. Деңгей баланың іс-әрекетімен бағаланады.

**ТАҚЫРЫП 4. Эстетикалық тәрбие берудегі көркем мәдениеттің рөлі**

 Бүгінгі таңда жас ұрпақтың рухани-эстетикалық дамуын қамтамасыз ету негізінен, көркем өнер түрлері, яғни әдебиет, музыка, бейнелеу т.б. арқылы білім мен тәрбие беру жүйесінде жүзеге асырылады.

 Әр халықтың ұлттық мәдениеті ертеден келе жатқан өзіне тән өнері, әдеп-ғұрпы, салт-дәстүрлері негізінде жетілетіні белгілі. Олай болса ғасырлар сынынан еленіп, ұрпақтан-ұрпаққа жалғасып келе жатқан халықтың дәстүрлі көркем мәдениетінің түрлерін жинақтап зерделеудің, оның тәлім-тәрбиелік мол тәжірибесі негізінде жас өспірімдерді тәрбиелеудің қажеттігі мол.

 Осындай қажеттіліктің бірі-қазақтың дәстүрлі көркем мәдениетінің тәрбиелік мүмкіндіктерін жас ұрпақтың эстетикалық тәрбиесінде тиімді пайдалана білу болып табылады. Бұл мәселенің нәтижелі жүзеге асуы болашақ музыка мұғалімдерінің қазақтың дәстүрлі көркем мәдениеті бойынша білім сапасынан және оны оқушыларға эстетикалық тәрбие беру процесінде пайдалана білу іскерлігі мен дағдыларынан талап етіледі.

 Халықтың бай тарихын, мәдени құбылыстарының сан қилы ерекшеліктерін білмей, бүгінгі тәрбие жүйесін қалыптастыру мүмкін емес. Бүгінгі білім жүйесіндегі өнердің басты мақсаты-ол адам баласының барлық іс-әрекетіндегі сергек сезімталдықты, әдемілік пен әсемдікті тәрбиелеу.

 Ән мен күй, өлең мен музыка-қазақ халқының өмірі мен тұрмысында ерте заманнан-ақ берік орын алып, олардың сенімді де айнымас серігіне айналған дүниелер. Өнердің, музыка мен әннің мақсаты-адамдардың көңіл-күйіне әсер етіп, оларға рухани қорек беру, эстетикалық ғажайып рахат шәрбатынан сусындатып, жағымды, этикалық қасиеттердің қалыптасуына жағдай жасау.

 Адамзат дамуының философиялық, эстетикалық зандылықтарына сүйенсек, жеке тұлғаның рухани дамуына көркем өнер мен мәдениеттің ықпалы туралы мағлұматтар сонау ерте заманнан бастау алады. Қазақ даласындағы ұлы ғүламалар (Әл-Фараби, Ибн-Сина, Дәруіш Әли т.б.) музыка өнерінің теориялық және тәжірибелік негіздерін дамытуда маңызы зор еңбектер қалдырды.

 Музыкалық-эстетикалық сананы қалыптастыру мәселелерін шешуде оқушылардың музыкалық тәрбиесінің теориясы мен әдістемесін дамыту көптеген ғалымдардың еңбектерінде анықталды. Олардың еңбектерінде музыкалық шығармалардың көркем образын ұғыну, эмоциялық әсерін сезіне білу, шығармаларға сипаттама беру, өнерді түсіне және қабылдай білу әдістері көрсетілді.

 Жалпы, қазақтың халық педагогикасын, ұлттық мәдениетін қалауда зор үлесін қосқан халық ағартушы-педагогтары болашақ ұрпақтың имандылық, адалдық, эстетикалық, ақыл-ой сияқты қасиеттерін тәрбиелеуге талпынған және халық даналығын жоғары бағалаған.

 Қазақстан ғалымдары М.Х.Балтабаев, С.А.Ұзақбаева, А.А.Қалыбекова, Р.Р.Жәрдемәлиева, Қ.Қ.Құламбаева және т.б. өз еңбектерінде қазақ халық музыкасы, дәстүрлі көркем мәдениетін оқушылар мен студенттердің музыкалық-эстетикалық тәрбиесін жетілдіру мақсатында пайдалану жолдарын қарастырып, педагогикалық мүмкіндіктерін анықтап берген.

 Тікелей қазақтың дәстүрлі көркем мәдениетінің әр түрлі салалары арқылы оқушыларға музыкалық-эстетикалық тәрбие беру проблемасын да бірқатар ғалымдар зерттеген. Қазақ халық аспаптық музыкасы арқылы бастауыш сынып оқушыларына музыкалық-эстетикалық тәрбие беру Қышқашбаев Т.Ә., бастауыш сынып оқушыларының қазақ халық аспаптық музыкасына қызығушылығын қалыптастыру Оразалиева М.А., халық әндері арқылы музыкалық-эстетикалық және адамгершілік қасиеттерін тәрбиелеуде Дүйсембінова Р.Қ., оқушыларға бейнелеу өнері арқылы эстетикалық тәрбие беруде Әлмұхамбетов Б.А., айтыс өнері арқылы эстетикалық тәрбиелеу Асанова Ұ.О. халықтың ұлттық өнерінің түрлі салаларын жас ұрпақ бойына қалыптастырудың жолдарын мазмұнды жүйелейді.

 Қандай да болсын өнер түрі қоршаған шындық болмысының құбылыстарын бейнелейтін, өзіне тән көркемдік құралдары арқылы баланың санасына әсер ете отырып, оның сұлулық туралы алғашқы баланың санасына әсер ете отырып, оның сұлулық туралы алғашқы түсінігін, қоршаған өмір шындығына эмоциялық қатынасыныңқалыптасуын сапалы дәрежеге жеткізетін танымдық мүмкіндіктерін кеңейтеді.

 Бұл мәселеге байланысты М.Х.Балтабаевтың "Білім беру жүйесіндегі қазақтың дәстүрлі көркем мәдениеті" монографиялық еңбегінде оқушы жастарға музыкалық-эстетикалықтәрбие берудің негізін ғылыми-теориялықтұрғыда тұжырымдап, оның педагогикалықмүмкіндіктерін дәйекті түрде жан-жақтыдәлелдеген зерттеудің маңызы зор.

 Ал, С.А.Ұзақбаеваның "Өміршең өнер өрісі", "Балаларға эстетикалық тәрбие берудегі халық дәстүрлері" атты еңбектерінің ролі ерекше.

 Т.Ә.Қышқашбаевтың ізденістері нәтижесінде оқушыларға аспапты музыкалық-эстетикалық тәрбие берудің дидактикалық кешені дайындалып, ұлттық музыка аспаптарында ойнап үйрену процесіндегі музыкалық-эстетикапық тәрбиенің мазмұны айқындалды.

 Сондай-ақ, оқушыларға ән өнері арқылымузыкалық-эстетикалық тәрбие берудің әдістемелік жүйесін талдап, зерттеуде Р.К.Дүйсембінованың еңбегін атап өтуге болады. Онда халықтың ән өнері арқылы тәрбие түрлерінің әдістерін талдап, шешіпкүткен күрделі мәселелері жайлы өзекті талдаулар жасалады.

Бұл педагогикалық әдебиеттер мен ғылымизерттеу еңбектерде жас ұрпақты өнертүрлеріне баулудың, оның өсіп-жетілуіне қарайғы әр кезеңіне тән педагогикалық ой-пікір мен теориялық тұжырым, әдістемелік тәжірибе жинақталған. Бұлар көркем мәдениет пен эстетикалық тәрбие беру жүйесін құруға мол мүмкіндік ашатын методологиялық негіз бола алады.

 Қай халық болсын өзінің көркем мәдениеті мен ұлттық өнерін, дәстүрін аса бір ыждағаттылықпен дамытуға тырысады, оны жаңа дәуір, жаңа заман әкелген жаңалықтармен сабақтастыра отырып байытады. Қазақтың көркем мәдениетінің негізгі салалары халықтың ән өнері, аспаптық музыкасы мен ауызекі шығармашылығы, сәңдік қолданбалы өнері жас ұрпаққа эстетикалық тәрбие берудің шыңы деуге болады. Бұл халықтың тарихи даму сатыларының әр кезеңінде қалыптасқан бай өнерін болашақ ұрпақтың азамат болып жетілуі ретінде құдіретті тәрбие құралы ретінде пайдаланғаны белгілі.

 Ендеше халықтың көркем мәдениетінің тілі арқылы оқушы бойында ізгілік қалыптастыру-қазіргі міндетіміз.

 Қазақтың дәстүрлі көркем мәдениеті өзінің дүниетанымдық, тәрбиелік, талғамының тазалығы, ізгілігі тұрғысынан алғанда басқаның бәрінен бұрын мектепте оқытылуға лайық.

 Олай болса, оқу-тәрбие-процесінде дәстүрлі мәдениетті, оның өзіндік әдет-ғұрпы мен салт-дәстүрлерін ұрпақ тәрбиелеуде тиімді пайдалана білу, жеке тұлғаның жан-жақты өсіп дамуына, рухани адамгершілік мәдениеттің қалыптасуына мүмкіндік береді. Және бала зердесіне қазақтың көркем мәдениетін сіңірудің өзіндік ерекшелігі, оны жүзеге асырудағы әдіс-тәсілдері мен амал-жолдары бүгінгі күнде мектептің музыка сабағында кең көлемде қамтылуы қажет.

Адамдардың эстетикалық сезімдері олардың өмірінде зор рөл атқарады. Әсемдікті көре, түсіне, жасай білу адамның рухани өмірін байытады, қызғылықты етеді, оған ең жоғары рухани ләззаттануға мүмкіндік береді.

 Эстетикалық тәрбие беру дегеніміз-оларды әдемілік, әсемдік әлемін түсінуге, сезінуге баулу. Эстетикалық тәрбиенің негізгі құралдарының бірі- әдебиет. Ол зор идеялық тәрбиелік рөл атқарады. Әдебиет адамдарды қуанышқа бөлейді, жігерлендіреді, олардың идеялық жағынан баюына игі әсер етеді. Әдебиет адам санасына белгілі көзқарастарды әр түрлі құралдар (проза, поэзия) арқылы енгізеді.

 Адамдар ежелден өздерінің ойларын, сезімдерін сөзбен, суретпен, өлеңмен жеткізіп отырған, осының барлығы әр түрлі өнерді туғызған. Солардың бірі-әдебиет болып табылады.

 Ә.Тәжібаевтың "Тау қойнында" өлеңін оқығанда Алатаудың қойнауында мөлдір бүлақ, таза ауа, жасыл бақша құшағында дем алып жатқан лирикалық кейіпкердің - ақынның шабытты көңіл күйлері көз алдыңнан өткендей әсер қалдырады. Тау бөктеріне біткен тамаша гүлдерді, бүлдіргендерді қалай керемет суреттейді. Гүлдер тау өңіріне кестелеп ою-өрнек салғандай, таза ауасы мен мөлдір суы адамға ем болатындай сезінеді.

*Таудың беті қызыл шұға Кестелеген тау өңірін*

*Сыңсып біткен бүлдіргендер, Кездеседі түрлі гүлдер.*

 Табиғат сұлулығын жырлаудың, ең алдымен, эстетикалық сипаты күшті. Табиғат құбылысынан неше түрлі дыбыстардың, бояулардың жарастықты келісімін көруге болады. Оның өзі көзге тоят, көңілге ләззат береді.

*Айна көл көктей мөп-мөлдір, Аспан көлге төніп тұр*

*Айнала буйра қарағай, Төңкерілген шарадай, -*

деген шумақтарды Ә.Тәжібаевтың 1930 жылдардың орта кезінде жазған "Меруерт моншақ тіземіз" өлеңінен кездестіруге болады. Өз өлеңінде ақын табиғат пен адам көңіл күйін ұштастыра нәзік сезіммен жеткізеді. Құстардың әдемілігіне, табиғат сұлулығына таңдана отырып, сүйіктісін аққуға теңеп, осындай әдеміліктің ортасында жүргендіктен өзін бақытты санайды.

*Шыжыған ыстық айларда Теңіздей майса толқиды*

*Не жетсін тауда жайлауға! Желпіп жел, жауын шайғанда.*

*Жайылған малға қосылып Жазығы жайған кілемдей*

*Жатады булттар сайларда. Жарысып құлын ойнауға,-*деп ақын өзінің "Жайлау" өлеңінде жайлаудағы көріністі тамаша суреттейді. Осы өлең шумақтары кез келген оқырманды бейжай қалдырмайды, керісінше, оны еліктіріп сол жайлауға барып өз көзіммен көріп қайтсам ғой деген ой қалдырары сөзсіз. Әсіресе, қазіргі қала оқушыларына бұл таң көрініс. Осындай тамаша табиғат көріністері әдемілікті сезуде, эстетикалық көзқарастарды қалыптастыруда зор рөл атқарады. Табиғат адамды қуанышқа бөлейді, сезімін дамытады, әстетикалық түсінігін байытады.

 Ә.Тәжібаев туған жерге деген шынайы сезімін, оның сұлу табиғатын поэзияға айналдыру арқылы жеткізеді.

*Әрбір гүлге бір бұлбұлдан сайраса, Әрбір көңіл жоғарыға қомданса,*

*Әр сұлуға жыр шертеді бір ақын. Бұлттан да әрі тауымыз бар шығатын.*

 Ә.Тәжібаев бұл өлеңінде Алматы қаласының табиғатын жырлайды. Ақын көшелерге қанат жайып шыққан емендерді, жапырағымен көкті сүртіп тұрған алтын бұйрат теректерді бейнелейді. Алатауын, оның жібек, самал желін жып-жылы сезімге бөлеп береді.

 Ә.Тәжібаев туған жердің, туған елдің табиғатын ғана жырлап қойған жоқ, ол сонымен қатар көне Рим қаласын әсем жырлағаны сондай, оның көрінісі нақты көз алдыңа елестейді.

"Көктем", "Қыс пен жаз", "Қыс ата күндіз", "Қыс ата түнде" өлеңдерінде де жыл мезгілдерін өзіне сай етіп жырлаған.

*Әзірленді қыс ата Көпсітті қармен алаңды,*

*Қырауын жапты еменге, Ақ қала жары жаңарды.*

*Бұтақтар бұқты төменге, Сырғанақ бетін сыпырды,*

*Моншағын тақты қайыңға, Шиырлар, іздер жоғалды...*

*Бұршағын септі селеуге.*

Бұл жерде ақын қысты адам бейнесінде "қыс ата" деп алады, Қыстағы табиғат құбылыстарының барлығы шынымен де қыс атаның әрекеті сияқты көрінеді. Қыс ата түнде ұйықтамай емендерге қырауын жауып, алаңның қарын көпсітіп, балалардың ертеңгі ойынына қамқорлық жасайды. Біз қыс табиғаттың бір мезгілі екенін түсінумен бірге, соның әлгі қимыл-әрекеттерінен біздің бақытты балаларымызға жасалған Отанымыздың қамқорлығы екенін сезінеміз. Ақынның жақсы идеясы поэтикалық символика арқылы жүзеге асқан. Поэтикалық символика өзінің эстетикалық айқындығын жоғалтпаған жағдайда үлкен ақындық мәдениетті танытатын шеберлік екені даусыз.

 Жылдың әр мезгілінің өз қасиеті бар. Алайда көктем ақын үшін айрықша қымбат. Күннің от лебін көтере келген көктем әндете келіп,далаға егін, бақшаға гүл егеді, аққу, қаздар ұшып келе бастайды.

*Көтеріп күнніңот лебін, Шулатып аққу, қаздары*

 *Көтере күнгей шөптерін. Көліме қонды көктемім.*

Ә.Тәжібаев тек ғана табиғаттың әсемдігін ғана суреттеп қоймай, сонымен қатар келіншек қыздардың бейнесін де тамаша безбеңдейді. Оны біз ақынның "Аттан түскенде" өлеңінен табамыз.

*Көрдім нұрлы бір келіншек, Шыққан жазда бейне жас гүл,*

*Қасы қара, шашы сүмбіл, Сөзі сынық, тым ләззатты,*

*Ақ дидары туған айдай, Қос көзінде от жанып тұр.*

Әбділда Тәжібаев сұлу да сырлы табиғатты, адамның әдемілігін жырлай отырып, оқырманына дүниедегі әдемілік атаулыны бағалай білуге үйретеді. Өз оқырманына әдемілік ұғымын тартымды, түсінікті түрде жеткізе алады. Ненің жақсы, ненің жаман екенін айыра білуге үйретеді. Дүниенің мәңгі жасарып, жайнап тұрғанын қалайды. Кейінгі ұрпаққа әрқашан әдемілікті сақта, оны бүлдірме, аяла деген өсиет сөз қалдырады.

 Біз бұдан ақын Әбділда Тәжібаевтың жастарды эстетикалық тәрбиелеуде өзінің зор үлес қосқанын көре аламыз. Әсемдікті жырлау арқылы оқушысын жігерлендіріп, өмірге құштар етеді. Ең бастысы, қауымға ой қалдырады.

 Қоғам мұратына сай жан-жақты жарасымды дамыған тұлға тәрбиелеуде барлық өнер түрлері үлкен маңызға ие екендігі белгілі. Әсіресе, өнер түрлерінің ішінде өскелең жастардың эстетикалық дүниетанымын, соның негізінде мәдениетін қалыптастыруда және дамытуда музыка (саз) өнерінің алатын орны ерекше. Оның мәні мынада: музыка өнері әрбір адамның адамгершілік тұрғыда тәрбиеленуіне, әсемдік әлеміне үйірсек болып қана қоймай, оны қорғауға және рухани мәдени деңгейін көтеруге табиғи жағдай жасайды. Сол себепті әрбір қоғам мүшесін өнерпаздыққа тарту қоғамның объективті қажеттілігі және зандылығы болуы керек. Бұл ойымызға дәлел бар. Айталық, бұл жағдай әсіресе кеңестер үкіметі дәуірінде үлкен қоғамдық мәнге ие еді. Өйткені, тәрбиедегі басты мақсат: қоғам мүшелерін әлеуметтендіру болатын, яғни өнер адамның тек қана рухани өмірінің құрамдас бөлігі ғана болып қалмай, әлеуметтендірудің аса пәрменді құралы болды. Музыка өнерінің мақсаты-жастарды өнер құндылықтарын жасауға қатыстыру, олардың бойында белгілі бір адамгершілік-эстетикалық мәдениетті, көркемдік талғамды, шығармашылық әдетті тәрбиелеу. Осы мақсаттың игілікті болуы үшін керкем-өнерпаздар үйірмелері жаппай ашылып, жұмыс жүргізді. Ол жастарды музыка өнері арқылы шығармашылық қызметке қамтудың өзіндік арнайы формасы және ұйымдастырушы құралы болды. Неге ендеше қазіргі кезде оқушылардың көркемөнерпаздық жұмысы өз деңгейінде ұйымдастырылмай жүр? Неге саз өнерінің "хор, жеке ән айту, дуэт, трио, квартет, ән ансамблі" сияқты түрлерімен айналысуына деген қызығу төмен?

 Біздіңше оның жүзеге асуы үшін біріншіден,істің әлеуметтік-саяси негізі қаланып, оған объективті жағдайлар жасауға бағытталған мемлекеттік қамқорлық қажет. Мұндай пікір айтуға көркемөнер жұмысына қажетті жағдай жасауға арналған тарихи тәжірибелер негіз болып отыр. Өйткені тәуелсіздікалғалы бері бұл мәселенің әлеуметтік-экономикалық және идеологиялық негізіне әлі жете мән берілмей келеді. Олай дейтініміз, 2000 жыл "Мәдениет" жылы болып жарияланса да, бұрынғы мәдениет ошақтарын қалпына келтіру мәселесі туралы үкімет нұсқауы күйіндегі жәй пәрмен ғана болып қалғаны жасырын емес. Тіпті бұл мемлекеттік шара біршама мәдениет ошақтарын қалпына келтіруге қозғау салғанымен, саз өнерінің қоғамдық мәні мен міндеттерінің өз деңгейінде ашылуына және шешілуіне толыққанды мүмкіндік жасаған жоқ. Нәтижеде саз өнерінің қайтадан тәрбиелік қызметке айналу механизмі жасалынбай қалды.

 Ол үшін әлеуметтік маңызы бар факторлар: әсіресе оның ішінде халық тұрмысының қанағаттанарлық деңгейде болу жағдайының төмендігі өз әсерін тигізді. Нарық экономикасына көшу еңбек бөлінісі формасындағы өзгеріс, оған жастардың бейімделуі саз өнерінің тәрбиелік құралдық қызметінің пәрменіне үлкен тежеу болып, жастардың стихиялы факторлар жетегінде кетуі белең алды.

 Үшіншіден, саз өнері әлемінде тосын сарыны жоқ бағдары белгісіз бағыттар пайда болды. Яғни саз өнерінде дұрысы мен бұрысын ажырату қиын соққан оқушы жастарды әп-сәтте арзан қолды дүниелермен алдаусырататын ән лектері қаптаған бағыт дамыды. Бұл жағдай ән жанрының әлемін бүлдірді. Сөйтіп, саз өнеріне деген талғампаздыққа жойқын кедергі келтірді. Енді осы жойқын күш алған бағытқа қысқаша сипаттама беріп көрелік.

 Қазіргі кезде шетелдік мағынасы жоқ "дақыш-дықыш", "нана-наға" айналған, әуезділігі ұлттық ән табиғатына мүлдем жат, тек ырғағы ғана бар әнсымақтар қаптады. Ол әнсымақтарды компьютерлік техника құдіретімен дауысы бар да, жоқ та айтады. Мұндай әнсымақтарды неше рет естісең де есіңе сақтай алмайсың. Өйткені жүрекке жол таппаған ән сол жерде-ақ ұмытылып қалады.

 *"Көптеген әндерде ерекше әуен, тосын сарын жоқ"* деп мойындайды белгілі әншілер. Сонан соң қазіргі кезде саз өнерінде "синкретизмдік" өнерпаздық бағыт өріс алуда. "Синкретизм өнері" дегеніміз — бесаспап өнерпаздықты мойындату. Бұл өнер иелері, яғни әнді шығарушы да, өлеңін жазушы да, әнді орындаушы да өзі. Яғни біртума Ақан сері, Біржан сал дерсің. Ал Ақан сері мен Біржан салдың әндері қандай, "синкретизм" өнерпаздарының әндері қандай? Әрине, синкретизмдік әндерге селт етпейсіз, жадында жатталмайды, су сияқты сылдырап өтеді. Мұндай құбылыс, бір сөзбен айтқанда, музыкалық мәдениетіміздің өркендеуіне қатты кесірін тигізіп отыр деуге мәжбүрлейді.

 Болмысымызға жат әндерді қаншама рет естісең де есіңе сақтай алмайтынның тағы бір себебі, сол әндердің әуендерінің де, мәтіндерінің де, аттарының да өзара айнымай ұқсас болып жатуынан. Міне, осындай жағдайлар әннің тарихи мәні мен міндетін оқушы жастардың туалай түсінбейтін жағдайына жеткізді. Мұны біз жастарымыздың ұлттық болмыстағы сазды өндерімізден ажырап қалуынан деп түсінеміз. Нәтижеде эстетикалық мәдениеттің құлдырауы пайда бодды. Мұндай жағдайдан арылмайынша, оқушылардың эстетикалық мәдениетін дамытушы көркемөнер қозғалысын жасау мүмкін емес сияқты. Ендеше қазіргі міндет музыкалық тәрбие жүйесін жаңадан жасау қажеттілігін мемлекеттік деңгейде мойындау және соған қажетті саяси-экономикалық және әлеуметтік алғышарттарды жасауды қолға алу ауадай қажет-ақ.

 Ол үшін мынадай шаралардың іске асырылуы шарт.

1. Көркемөнерпаздар жетекшілерін (ол қашанда салалық педагогикалық қызмет түрі) даярлауды қайтадан қолға алу керек. Өйткені, көркемөнер үйірме жетекшісі қызметінщ өзіне тән әлеуметтік функциясы, материлдарды ұйымдастыру тәсілі, өнерпаздарға әсер етуі мен бірыңғай көркемдік әдісі сипаттарын айқындайтын өзіндік ерекшеліктері мен заңдылықтары бар. Арнаулы дайындығы жоқ жетекшілер көркемөнер ерекшеліктерін білмейді. Неге десеңіз шығармашылық үрдістерді ұйымдастырудың да педагогикалық амалдары бар. Мұндай жағдайларды арнаулы білімі жоқ көркемөнер жетекшілері біле бермейді. Сондықтан да арнаулы білімі жоқ көркемөнер үйірме жетекшілері репертуар тандауда, композициялық, көркемдік тәсіл қалау жолында әбден қалыптасқан дайын үлгідегі дүниелерге үйірсек келеді. Олай болса, қазіргі таңда жалпы музыкалық (саз) тәрбие жүйесіне де үлкен өзгеріс енгізе отырып, маман кадрларды даярлаудың жаңа бағыт бағдарламаларын жасау керек. Ол үшін жоғары кәсіби білім беру мамандықтар классификаторына "Көркемөнер ұжымдары жетекшісі" мамандығын ендіру керек сияқты.

2. Қосымша білім беру ұйымдары, т.б. мәдени-ағарту қызмет салалары құрылымдарында "эстетикалық тәрбие бойынша әдіскер-менеджер" лауазымын ендіру керек. Ол көркемөнер жұмысының көркемдік деңгейінің көтерілуін, жетекшілердің жауапкершілік міндеттерінің артып әдістемелік амалдарының жетілуін, дидактикалық және әдістемелік талдаулар, зерттеулер жүйелерін қамтамасыз етуді жолға қояды. Көркеменер жұмысымен айналысатын арнаулы мамандар даярланса, көркемөнерпаздарды әдістемелік қамтамасыз етудің мән-мағынасына өзгерістер енгізілсе, балалардың көркеменер мәдениеті өсіп, көркемдік-эстетикалық деңгейлері көтерілері сөзсіз. Міне, сонда ғана жалпы саз өнері саласында пайда болған көркемдік-эстетикалық сапасы төмен, шалағай-шөлкес дүниелер құриды және бұл саз онері жастарды шығармашылық үрдіске тікелей тартып, олардың бойына адамгершілік-эстетикалық мәдениетті, көркемдік талғамды, шығармашылық әдетті, қарым-қатынас әдебін дарытатын күшке айналады. Ең бастысы, бұл жастарды қажырлылыққа, терең ойлампаздыққа, білімдарлыққа, жан-жақты қабілет иесі болуға тәрбиелейді.

**ТАҚЫРЫП 5.Жоғары оқу орнында эстетикалық тәрбие бойынша тәрбиелік іс-шаралар ұйымдастыру**

Эстетикалық тәрбие жұмыстары оқу-тәрбие үрдістерімен өте тығыз байланыста жүзеге асады. Оқушылардың оқу әрекетінде эстетикалық тәрбиеге қатысты теориялық білімдер беріліп, түрлі шығармашылық жұмыстар атқарылады. Ол мақсатты және жоспарлы түрде іске асады. Әрбір пәннің эстетикалық бағыты, оқу материалының мазмұны, сабақтар жүйесіндегі қолданылатын эстетикалық құралдар, мұғалімдер мен оқушылар арасындағы ізгі қарым-қатынастар – бәрі оқушылардың эстетикалық сезімі мен мұратын, талғамын, қабілетін шыңдауда жүйелі түрде қызмет етеді.

 Баланың эстетикалық сезімі ерте оянадаы. Мектеп жасына дейінгі кезеңде ол сурет салуға, тақпақ оқуға, өлең айтуға құштар болады. Ендігі жерде мектептің алдында тұрған міндет, сол құштарлықты дамыты, эстетикалық тәрбие міндеттеріне сай әрбір оқушылардың жеке тұлғасын қалыптастыру, дамыту, өнерге қатысты дара қабілеттерін тәрбиелеу, оларға мүмкіншілік туғызу. Бұл бағыттағы оқу жүйесінде эстетикалық пәндер жоғары қызмет атқарады. Әсемдік әлемінің таңғажайып сырын терең түсініп, көркемдік атаулыны шынайы сезініп, одан рухани ляззат алуға бағытталған бейнелеу өнері «Сурет», «Кескіндеме», «Композиция», «Көркем еңбек» салалары бойынша жүргізіледі. Бейнелеу өнерінің міндеті бізді қоршаған заттар мен құбылыстардың көрінісін, кескінін, түрін нақтылы суреттеуге, мүсіндеуге және композициясын құруды үйрету.

 Қазіргі кезде жас ұрпаққа музыкалық-эстетикалық тәрбие беруде маңызды нәтижеге қол жеткізілді.

 Музыка пәні сабағында оқушыларға осы саладан теорияның білімдер беріледі, оның тарихымен таныстырады, музыканы тыңдау, ән салу өнеріне үлкен мәне беріледі.

 Балаларларға сабақтар жүйесінде эстетикалық тәрбие беру жұмыстары тек эстетикалық пәндерді оқытумен шектелмейді. Сонымен бірге мектепте өткізілетін барлық оқу пәндерінің де оған қатысы бар. мысалы, тарих пәнінде, әдебиет пәні сабағында, шет тілі сабақтарында мәнерлеп оқу, көркем бейнелерді суреттеу, ән үйрену т.б. толып жатқан эстетикалық тәрбиеге қатысты міндеттерді шешу барысында да атқарылады.

 Сонымен қатар сабақтар барысында көрнекі құралдарын пайдалану, музыкалық шығармашылығын орындау оқылып отырған оқу материалының эстетикалық тартымдылығын қамтамасыз етсе, соның негізінде оқушыларда қызығушылық сезімі жанданады.

Сабақтар жүйесінен бастау алған оқушылардың эстетикалық тәрбиесі, оқудан тыс кездерінде де жалғасын табады. Оған оқушының сыныптан және мектептен тыс тәрбие жұмыстарын жатқызамыз.

 Сыныптан тыс тәрбие беру жүйесінде тәрбие сағаттарын ұйымдастыру, дайындау, оны өткізу барысында олардың эстетикалық тартымдылығын қамтамасыз етудің де маңызы зор.

 Мұндай бұқаралық шаралары дайындау барысында оқушылардың қызығущылығы артып, ертеңгі күнге қуаныш сезіммен қарайды, өткізілетін тәрбие тақырыбына сай безендіру жұмыстарымен қатар ән, би, көркем сөз өнерлерін әзірлеуге ат салысады. Оқушылардың осындай шығармашылық әрекеттері тартымды еңбек етуге, іс-әрекеттерін эстетикалық талапқа сай ұйымдастыруға жағдай жасайды.

 Сонымен бірге осы саладағы мәдени құндылықтарды оқушылар бойына сіңіру де мектеп кітапханасының парасатты қызметі ерекше. Дұрыс ұйымдастыратын кітапхана жұмысы тәрбие мектебі боп есептеледі. Кітапхана аясында өткізілген тәрбие шаралары оқушыларының көркем тәрбие шаралары оқушыларының көркем әдеби шығармаларын сүю, эстетикалық талғамдарын арттыру, мәдени ой-өрісін кеңейтуге орасан зор еңбек сіңіреді.

Балалардың эстетикалық сана-сезімін, көзқарасы мен талғамын, құштарлығын арттыруда, тәрбиелік ықпалдық нәтижесін қамтамасыз етуде ұстаздар ұжымының эстетика саласында білімдері мен қабілеттерінің болуы, оқушылар өмірін «әсемдік заңы» бойынша құруда олардың өздерінің белсенді әрекеттердің болуы да мұғалімдер қауымына үлкен жауапкершілігі жүктейді.

**Ата-аналар жиналысы**

Балабақша өмірінде ата-аналар жиналыстарын өткізіп отырудың зор тәрбиелік мәні бар. Мұндай жиналыстардың мақсаты - ата-аналар психологиялық-педагогикалық білім мен тәжірибе жаңалықтарымен таныстыру, ой қорыту.

 Ауылдық жерлерде ата-аналардың жұмыс жағдайын, ер шалғайын ескеріп, жиналысты сол жерге де барып өткізуге болады. Тәрбиешілердің басшылығымен балаллар көркем-өнерпаздар үйірмесінің мүшелері ата-аналар алдында өнер көрсетеді.

**Тәрбие сағаты және оның түрлері**

 Балалар тәрбиешілердің басшылығы арқасында өздерін қоршаған өмірге жүйелі қатынасын қалыптастыратын арнаулы ұйымдастырылған тәрбиелік әрекеттерге қатысады.

 Тәрбие сағаты – балалардың адамгершілік қасиетін қалыптастыруда, өнер саласындағы талғам-тілектерін тәрбиелеуде, адамдар өмірінде кездесетін жағымды-жағымсыз мінез-құлық нормаларына, олардағы дұрыс көзқарасты қалыптастыруға, елжандылық сезімдерін шындауда өткізілетін тәрбие жұмысын ұйымдастырудың негізгі бір формасы болып саналады.

**Тәрбие сағатының қызметі**

Ағартушылық қызметі – балалардың оқу бағдарламасында қамтылған білімдерінің көлемін кеңейтеді. Яғни, онда қарастыратын нысана өмірдің барлық құбылысын қамтиды.

 Болжамдылық қызметі – балаларда ақиқат өмірге белгілі бір қарым-қатынасты қалыптастыру, оларда белгілі бір заттық және рухани құндылықтарды жасау болады. Егерде тәрбие сағатының ағартушылық қызметі айнала қоршаған өмірмен танысуға мүмкіндік берсе, ал болжамдылық оны бағалауға көмектеседі. Бұл оның негізгі қызметі. Дегенмен де ол тәрбие сағатының ағартушылық қызметімен өзара байланыста болады.

 Бағыттаушылық қызметі – балалардың өмірін шынайы практикалық әрекетке бағыттауға көмектеседі. Егерде тәрбие сағатын өткізу барысында онда елгілі бір нақты бағыттың болмауы, онда онда оның ықпал ету әсері төмендейді, білім сенімге айналмайды, соның нәтижесінде тұлғаның мінез-құлқында келеңсіз сапалардың пайда болуына жағдай туады.

 Қалыптастырушылық қызметі – жоғарыда аталған үш қызметтің орындалуымен байланысты және оқушыларда ойланып істеу және өздерін, сонымен бірге өздерінің өмірін бағалауды дағдыға айналдыруды қалыптастыруды, топпен диалог құра білу біліктілігін тәрбиелеу, өзінің пікірін қорғай білуді көздейді.

**Тәрбие сағатының түрлері**

Бірінші түрі. Тәрбие сағатын өткізуде кең көлемде білімнің, мағлұматтың, өмірлік және педагогикалық тәжірибенің болуы талап етіледі. Мұндай жағдайда балалар әңгіме барысында тек кейбір сұрақтарды талқылауға, деректерді мен мысалдарды келтіруге тартылады. Мысалы, «Өзін-өзі тәрбиелеу туралы», «Өздігінен білім алу дегеніміз не?», «есте сақтау қабілетін қалай дамытуға болады?», «Көркемөнер тағлымы және сән» т.б. тәрбие сағаттарының тақырыптарын талқылауда тәрбиешілерді, мамандарды, психологтарды, лекторларды шақырған жөн. Мұндай жағдайда тәрбиешінің міндеті – балалар алдында олардың шығып сөйлеуіне көмектесу, жағдай туғызу.

 Екінші түрі. Тәрбиешілер мен балалардың өзара бірлікте атқаратын әрекетімен сипатталады. Ондағы негізгі ойды анықтау негізінен тәрбиешіге жүктелсе, оның жолдарын амал-тәсілдерін құру әрі жүзеге асыру тәрбиешінің балалармен бірлесіп атқаруымен сипатталады. Балалар тәрбиешінің басшылығымен тәрбие сағатының жоспарын және мазмұнын құрайды, тәрбиеші балаларды талқыланып отырған сұраққа шақырып, олардың сөздерін үйлестіріп, бағытын қадағалап, оның барысын өзі жүргізеді. Онда қаралатын мәселе тақырыбына: «Адамның сырт көрініс мәдениеті», «Адамның сырт көрінісі және ішкі мәдениетінің әдемілігіне тәрбиелеу», «Адам өміріндегі жолдастық, достықтың маңызы »т.с.с.

 Үшінші түрі. Балалардың өзіндік дербес белсенді жұмысымен сипатталады. Яғни, тәрбие сағатын дайындау, өткізу барысы балалардың өздеріне немесе белгілі бір нақты топқа тапсырылады. Тәрбиеші балалармен бірігіп оның негізі ойын, бағытын және жоспарын құруда оларға көмектеседі.

**Ата-аналар жиналысын өткізу бойынша нұсқаулар**

 Ата-аналар жиналысында балаларының оқудағы сәтсіздіктері мен қателері емес, жлпы көрінісі бейнелеу керек.

Жиналыс тақырыбы оқушылардың жас ерекшелгін ескеруі қажет.

Жиналыс теоретикалық, сонымен бірге практикалық сипатта өтуі керек: жағдайды талдау, тренингтер, пікір-таластар, т.б.

Жиналыста балатұлғасынсынап, оны кемсітугеболмайды.

**Тәрбиешінің ата-аналармен жұмыс істеуі мына бағытта болады:**

Баланың өмірін ұйымдастыруда, оның тәрбиесіне қатысты мәселелерді шешуде ортақ көзқарасының болуында.

Баланың отбасы мен балабақша жағжайындағы дамуын және әлеуметтенуін тиімді ұйымдастыру мақсатында тәрбиенің бірыңғай ұстанымдарын қоюда.

Балалардың әлеуметтік-педагогикалық және даму жағдайларын ескере отырып, тәрбиенің мақсаттарын және міндеттерін дұрыс анықтау, оларды жүзеге асыруының болуында.

Балалардың жан-жақты үйлесімді дамуы үшін тәрбиелік ықпалды, тиімді және нәтижелі ұйымдастыруда.

Балаға мектеп пен мектептен тыс тәрбие мекемелерінің, ата-аналар мен жұртшылықтың педагогикалық қолдауын ұйымдастыру.

Баланы әр түрлі ортада, әр түрлі жағдайларда жан-ажқты, жақсы танып білуі.

Тәрбиешілердің бала тәрбиелеуде ата-аналармен ынтымақтастығындағы мақсаттары

Ата-аналарды оқу-тәрбие процесінің мазмұнымен және әдістемесімен таныстыру.

Ата-аналармен педагогикалық және психологиялық ағарту жұмыстарын ұйымдастыру.

Ата-аналар ды балаларменбіргеәрекеттеқатыстыру.

Отбасытәрбиесінеқатыстыата-аналарғапедагогикалық-психологиялықкеңес беру.

Ата-аналарбелсенділеріменжұмысжәнеата-аналардыңәртүрліқоғамдықұйымдармен, жұртшылықпенөзараәрекеттенуі.

**Тәрбиешілердің бала тәрбиелеуде ата-аналар**

 **мен ынтымақтастығындағы міндеттері**

Ата-аналармен тұрақты байланысорнату.

Отбасы мен балабақшаның балаға қоятынталаптардың бірлігін қамтамасыз ету.

Ата-аналар ұжымын құру.

Ата-аналардың педагогикалық білім дәрежесі мен мәдениетін үнемі арттырып отыру.

Ата-аналар жиналысының түрлері

Жазбаша-мұнда тәрбиеші кейбір құжаттарды, балалардан ата-аналараға беріп жібереді, ата-аналар оларды бағалайды, түзетулер енгізеді.

Балалармен бірге жүретін ата-аналар жиналысы.

Өнегелі отбасының тәрбиеге деген көзқарасын, іскерлігін, дәстүрін көрсететін ата-аналар жиналысы.

Табиғата ясындағы ата-аналар жиналысы.

Ата-аналарды қызықтыратын мамандар шақырылған пресс-конференция түрінде өтетін ата-аналар жиналысы.

Әкелер жиналысы.

Жиналыста өзінің зерттеу жұмыстарының нәтижелерін баяндайтын алдын ала құрылған зерттеуші топтар формасындағы ата-аналар жиналысы.

**ҚОРЫТЫНДЫ**

Әр халықтың ұлттық мәдениеті, сонымен қатар эстетикалық мәдениеті, халықтың ежелден келе жатқан өзіне тән өнері, әдет-ғұрыпЫ, салт-дәстүрі есебінде жетілетіні белгілі. Бүгінгі таңда халықтың дәстүрлі өнер түрлерін жинақтап зерделеудің, оның айналасындағы тәлім-тәрбиесінің мол тәжірибесі негізінде жастарды тәрбиелеудің қажеттігі өсе түсуде. Жастарға әлемдік деңгейде, өркениетті негізде білім-тәрбие беру маңызды мәселеге айналып отыр. Сол себептен, жоғарғы оқу орнында оқитын студентердің алатын білім мен тәрбиесінің сапалығын жетілдіруде олардың мәдениетін қалыптастырудың ғылыми негіздері үлкен роль атқарады.

Эстетикалық талғамы биік, сезімтал тұлға еңбектегі әдемілікті, табиғаттағы сұлулықты, өнердегі әсемдікті танып, оны қастерлей білетін болады. Жоғары оқу орнындағы студенттердің бойында эстетикалық талғам сезімін дамыту үшін олардың тәлім-тәрбиемен ұштасуын қарастыру қажет. Сондықтан да болашақ мұғалімдер үшін эстетикалық тәрбие маңызды болып келеді.

 «Жоғары оқу орнында студенттердің бойында эстетикалық талғам сезімін дамыту» атты оқу құралы болашақ мұғалімдерге арналады. Оқу құралының құрылымында студент жастардың бойында эстетикалық талғам сезімін дамытатын тәрбиенің бірнеше бағыттары көрсетілген. Эстетикалық тәрбиенің адамгершілік, ақыл-ой, еңбек және дене тәрбиесімен байланысы сипатталған. Табиғатқа, әдебиетке, театрға, музыкаға, поэзияға, көркем сурет және т.б. өнерге деген сүйіспеншілік адамның жан-жақты саналы дамуына әсер ететіні дәлелденген. Сонымен қатар эстетикалық тәрбиенің жүйесі және студенттердің бойында эстетикалық талғам сезімін дамытудың жолдары көрсетілген.

**ӘДЕБИЕТТЕР**

1. Айдарова «Балабақшадағы бейнелеу іс-әрекетінің теориясы мен методикасы» Алматы, «Мектеп» 1983жыл
2. Бейнелеу өнерін оқыту әдістемесі М.Мұқашев, А.Сейтімов, Н.Хамзин «Фолиант» баспасы, 2008
3. Болатбаев К.К. Бейнелеу өнері: Мектеп жасына дейінгі балаларға арналған. – Алматы: Атамұра, 2000 жыл
4. Бала мен балабақша №2 2010 жыл
5. Болатбаев К.К. Балабақшада бейнелеу іс-әрекетінің теориясы мен методикасы. «Мектеп» Алматы, 1983
6. Л.П.Губанова, Л.Н.Бахарева «Бейнелеу өнері. Әдістемелік құрал» Алматы, «Алматы кітап», 2011 жыл
7. Қоянбаев Ж.Б. Педагогика. Дәріс курсы. - Алматы: Нұрлы әлем, 2003.
8. Ұзақбаева С. Тамыры терең тәрбие. -Алматы: Білім,1997.
9. Ұзақбаева С. А. Балаларға эстетикалық тәрбие берудегі халық дәстүрлері / С. А. Ұзақбаева . – Алматы:Білім,1990 – 32 бет.

**ҚОСЫМША**

 «Эстетикалық мұрат (идеал)-эстетикалық кемелдіктің (өмірдегі, өнердегі) биік деңгейі туралы және оған жету жолы туралы нақты сезімді түсінік. Эстетикалық мұратты жүзеге асыру үшін алдын ала қажет нәрсе - өмірдің барлық саласында қоғамдағы адамның ерікті болуы. Адамның айнала дүниеге эмоциялық нақты сезімдік қатынасымен тығыз байланысты болғандықтан, эстетикалық мұрат сезім формасына бөленеді».

 «Эстетикалық сезім-объективтік шындықты бейнелегенде оның сұлулығын, әдемілігін, сәнділігін қабылдауда туатын көңіл күйі. Эстетикалық сезім табиғаттың көрінісін, күнделікті өмірдегі оқиғаларды, өнердің алуан салаларын адам өзі бейнелегенде пайда болады. Адамның эстетикалық сезімі өз ортасына, тарихи жағдайға байланысты өзгереді. Эстетикалық сезімі жетілген адам еңбектің алуан саласындағы нәзіктік пен әдемілікті, айналадағы табиғат сұлулығын қабылдап сүйсінеді, оны қабылдаудан ләззат алады».

 «Эстетикалық ләззат-табиғат, қоғам өмірі және өнер сұлулығын қабылдау нәтижесінде немесе іс-әрекет үстінде адамның рухани дүниесінің тебіреніп, жан рахатына батуы. Эстетикалық ләззат алу үшін әрбір адам сұлулықты ажырата білуі шарт, соларды көруге, естуге құштар болып оны өз қолынан жасауға тырысуы қажет. Мұндай қабілет еңбек пен қоғамдық қайраткерлікке, әдемілікке талпыну салдарынан қалыптасады. Эстетикалық ләззат алу өмірлік жағдайға сәйкес іске асады, адамның жан-жақты үйлесімді дамуына байланысты. Арнайы эстетикалық ләззат тудыратын құбылысқа өнер жатады».